12. ฐานะการเงินและผลการดำเนินงาน

12.1 งบการเงิน

สรุปฐานะการเงินและผลการดำเนินงานในระยะ 3 ปีที่ผ่านมา (ปี 2548 - ปี 2550)

(ก) สรุปรายงานการสอบบัญชี ณ วันที่ 31 ธันวาคม 2548 2549 และ2550

  สรุปรายงานการสอบทานบัญชี ณ วันที่ 31 ธันวาคม 2548

  ผู้สอบบัญชี : รุทร เชาวนะกวี ผู้สอบบัญชีรับอนุญาตเลขทะเบียน 3247

  ผู้สอบบัญชีได้แสดงความเห็นจากการสอบทานอย่างไม่มีเงื่อนไขต่องบการเงินของบริษัท
  และไม่มีข้อสังเกตใดๆ เป็นพิเศษ

  สรุปรายงานการตรวจสอบบัญชี ณ วันที่ 31 ธันวาคม 2549

  ผู้สอบบัญชี : สุมาลี รีวราบัณฑิต ผู้สอบบัญชีรับอนุญาตเลขทะเบียน 3970

  ผู้สอบบัญชีได้แสดงความเห็นอย่างไม่มีเงื่อนไขต่องบการเงินของบริษัท และไม่มีข้อสังเกตใดๆ
  เป็นพิเศษ

  สรุปรายงานการตรวจสอบบัญชี ณ วันที่ 31 ธันวาคม 2550

  ผู้สอบบัญชี : สุมาลี รีวราบัณฑิต ผู้สอบบัญชีรับอนุญาตเลขทะเบียน 3970

  ผู้สอบบัญชีได้แสดงความเห็นจากการตรวจสอบอย่างไม่มีเงื่อนไขต่องบการเงินของบริษัท
  และมีข้อสังเกตตามที่กล่าวไว้ในหมายเหตุประกอบงบการเงินข้อ 4 เมื่อวันที่ 1 มกราคม 2550
  บริษัทได้เปลี่ยนนโยบายการบัญชีเกี่ยวกับการบันทึกเงินลงทุนในบริษัทย่อยและบริษัทร่วมในงบการเงินเฉพาะกิจการจากวิธีส่วนได้เสียเป็นวิธีราคาทุน
  โดยบริษัทฯได้ปรับย้อนหลังงบการเงินเฉพาะกิจการ ณ วันที่ 31 ธันวาคม 2549
  และสำหรับปีสิ้นสุดวันเดียวกัน เพื่อสะท้อนถึงการเปลี่ยนแปลงนโยบายการบัญชี ดังนี้

  การเปลี่ยนแปลงนโยบายการบัญชี

ในระหว่างไตรมาสที่ 1 ของปีปัจจุบัน
บริษัทได้เปลี่ยนแปลงนโยบายการบัญชีเกี่ยวกับการบันทึกเงินลงทุนในบริษัทย่อยและบริษัทร่วมในงบการเงินเฉพาะกิจการจากวิธีส่วนได้เสียเป็นวิธีราคาทุนตามมาตรฐานการบัญชีฉบับที่
44 (ปรับปรุง 2550) เรื่อง งบการเงินรวมและงบการเงินเฉพาะกิจการ
ซึ่งกำหนดให้เงินลงทุนในบริษัทย่อย เงินลงทุนในกิจการที่ควบคุมร่วมกัน
และเงินลงทุนในบริษัทร่วมในงบการเงินเฉพาะกิจการต้องแสดงตามวิธีราคาทุน

ในการเปลี่ยนแปลงนโยบายการบัญชีดังกล่าว บริษัทได้ปรับย้อนหลังงบการเงินเฉพาะกิจการ
งวดก่อนที่นำมาแสดงเปรียบเทียบเสมือนว่าบริษัทได้ถือปฏิบัติเกี่ยวกับการบันทึกบัญชีเงินลงทุนในบริษัทย่อยและบริษัทร่วมตามวิธีราคาทุนมาโดยตลอด
การเปลี่ยนแปลงนี้ทำให้บริษัทมีกำไรสุทธิในงบกำไรขาดทุนเฉพาะกิจการสำหรับปี 2550
เพิ่มขึ้นเป็นจำนวน 768 ล้านบาท (0.106 บาทต่อหุ้น) (ปี 2549: ลดลงเป็นจำนวน 688
ล้านบาท (0.106 บาทต่อหุ้น)
ผลสะสมของการเปลี่ยนแปลงนโยบายการบัญชีดังกล่าวได้แสดงไว้ในหัวข้อ
“ผลสะสมจากการเปลี่ยนแปลงนโยบายการบัญชีเกี่ยวกับการบันทึกเงินลงทุนในบริษัทย่อยและบริษัทร่วม”
ในงบแสดงการเปลี่ยนแปลงส่วนของผู้ถือหุ้นเฉพาะกิจการแล้ว

ทั้งนี้ การเปลี่ยนแปลงนโยบายการบัญชีดังกล่าว มีผลกระทบเฉพาะต่อรายการบัญชีที่เกี่ยวข้องกับ
เงินลงทุนในบริษัทย่อยและบริษัทร่วมในงบการเงินเฉพาะกิจการเท่านั้น
โดยไม่ได้มีผลกระทบต่องบการเงินรวมแต่อย่างใด

(2) ตารางสรุปงบการเงินรวม

  สรุปงบดุลของบริษัท ควอลิตี้ เฮ้าส์ จำกัด (มหาชน) และบริษัทย่อย

  --------------------------------------------- -------- ------- -------- ------- -------- -------
  รายการ                                        31               31               31       
                                                ธันวาคม           ธันวาคม           ธันวาคม   
                                                2548             2549*            2550     

                                                ล้านบาท   %       ล้านบาท   %       ล้านบาท   %

  เงินสดและเงินฝากธนาคาร                          1,035    5.4     535      2.6     432      1.8

  เงินลงทุนชั่วคราว                                 2        -       395      2.0     180      0.8

  ลูกหนี้การค้า – สุทธิ                               146      0.8     42       0.2     31       0.1

  ที่ดินและงานระหว่างก่อสร้าง- สุทธิ                    5,536    28.6    5,465    26.9    6,125    25.7

  สินทรัพย์หมุนเวียนอื่น                               281      1.4     141      0.7     350      1.4

  รวมสินทรัพย์หมุนเวียน                              7,000    36.2    6,578    32.4    7,118    29.8

  เงินลงทุน                                       1,405    7.3     3,231    15.9    3,476    14.6

  เงินให้กู้ยืมระยะยาวและเงินทดรองแก่กิจการที่เกี่ยวข้องกัน   4        -       3        -       3        -

  ที่ดิน อาคาร และอุปกรณ์ – สุทธิ                      4,864    25.2    3,388    16.7    3,722    15.6

  ที่ดิน อาคารและอุปกรณ์ตามสัญญาเช่าทางการเงิน - สุทธิ    -        -       -        -       -        -

  ที่ดินและต้นทุนในการพัฒนาโครงการ-สุทธิ                4,390    22.7    5,729    28.2    8,395    35.2

  สิทธิการเช่า – สุทธิ                               1,035    5.4     958      4.7     902      3.8

  สินทรัพย์อื่น                                      626      3.2     418      2.1     242      1.0

  รวมสินทรัพย์                                     19,324   100.0   20,305   100.0   23,858   100.0
  --------------------------------------------- -------- ------- -------- ------- -------- -------

  หมายเหตุ : *งบการเงินรวมสำหรับปี 2549
  ได้มีการปรับปรุงย้อนหลังจึงส่งผลให้ตัวเลขหรืออัตราส่วนทางการเงินที่นำมาแสดงนี้ไม่ตรงกับปี
  2549 เนื่องจากบริษัทร่วมที่บริษัทได้ลงทุนไว้และบันทึกรายได้ตามวิธีส่วนได้เสีย คือ
  บมจ.โฮมโปรดักส์ เซ็นเตอร์ ได้มีการปรับย้อนหลังงบการเงินปี 2549
  เนื่องจากได้บันทึกส่วนลดจากการซื้อสินค้าในงบกำไรขาดทุนปีก่อนสูงเกินไป
  ซึ่งการปรับปรุงรายการดังกล่าวมีผลกระทบต่องบดุลและงบกำไรขาดทุนรวมของบริษัทในปี 2549
  โดยทำให้งบกำไรขาดทุนรวมมีกำไรสุทธิลดลงเป็นจำนวนเงิน 1.7 ล้านบาท(0.0003
  บาทต่อหุ้น)
  และผลสะสมของรายการปรับปรุงดังกล่าวได้แสดงอยู่ในงบแสดงการเปลี่ยนแปลงส่วนของผู้ถือหุ้นรวม

  ---------------------------------------- -------- ------- -------- ------ -------- -------
  รายการ                                   31               31              31       
                                           ธันวาคม           ธันวาคม          ธันวาคม   
                                           2548             2549            2550     

                                           ล้านบาท   %       ล้านบาท   %      ล้านบาท   %

  เงินเบิกเกินบัญชีและเงินกู้ยืมจากสถาบันการเงิน      3,182    16.5    1,664    8.2    4,070    17.1

  เจ้าหนี้การค้า                               233      1.2     373      1.8    466      2.0

  ส่วนของหนี้สินระยะยาวที่ถึงกำหนดชำระภายในหนึ่งปี   376      1.9     1,561    7.7    619      2.6

  หุ้นกู้ที่ถึงกำหนดชำระภายในหนึ่งปี                 584      3.0     917      4.5    1,499    6.3

  หนี้สินหมุนเวียนอื่น                            711      3.7     1,633    8.0    903      3.7

  รวมหนี้สินหมุนเวียน                           5,086    26.3    6,148    30.2   7,557    31.7

  หนี้สินระยะยาว –                            1,799    9.3     260      1.3    450      1.9
  สุทธิจากส่วนที่ถึงกำหนดชำระภายในหนึ่งปี                                                     

  หุ้นกู้                                      5,416    28.0    4,499    22.2   6,000    25.1

  หนี้สินอื่น                                   48       0.3     837      4.1    807      3.4

  รวมหนี้สิน                                  12,349   63.9    11,744   57.8   14,814   62.1

  ทุนเรียกชำระแล้ว                            6,270    32.4    7,242    35.7   7,304    30.6

  ส่วนเกินมูลค่าหุ้นสามัญ                         171      0.9     170      0.8    170      0.7

  ส่วนต่ำกว่ามูลค่าหุ้นสามัญ                       -        -       -        -      -        -

  ส่วนเกินทุนอื่น                               114      0.6     114      0.6    121      0.5

  กำไรสะสม – จัดสรรแล้ว สำรองตามกฎหมาย       41       0.2     92       0.4    183      0.8

  กำไร (ขาดทุน) สะสม – ยังไม่ได้จัดสรร          379      2.0     943      4.7    1,266    5.3

  รวมส่วนของผู้ถือหุ้น                           6,975    36.1    8,561    42.2   9,044    37.9

  รวมหนี้สิน และส่วนของผู้ถือหุ้น                   19,324   100.0   20,305   100    23,858   100.0
  ---------------------------------------- -------- ------- -------- ------ -------- -------

  หมายเหตุ : *งบการเงินรวมสำหรับปี 2549
  ได้มีการปรับปรุงย้อนหลังจึงส่งผลให้ตัวเลขหรืออัตราส่วนทางการเงินที่นำมาแสดงนี้ไม่ตรงกับปี
  2549 เนื่องจากบริษัทร่วมที่บริษัทได้ลงทุนไว้และบันทึกรายได้ตามวิธีส่วนได้เสีย คือ
  บมจ.โฮมโปรดักส์ เซ็นเตอร์ ได้มีการปรับย้อนหลังงบการเงินปี 2549
  เนื่องจากได้บันทึกส่วนลดจากการซื้อสินค้าในงบกำไรขาดทุนปีก่อนสูงเกินไป
  ซึ่งการปรับปรุงรายการดังกล่าวมีผลกระทบต่องบดุลและงบกำไรขาดทุนรวมของบริษัทในปี 2549
  โดยทำให้งบกำไรขาดทุนรวมมีกำไรสุทธิลดลงเป็นจำนวนเงิน 1.7 ล้านบาท(0.0003
  บาทต่อหุ้น)
  และผลสะสมของรายการปรับปรุงดังกล่าวได้แสดงอยู่ในงบแสดงการเปลี่ยนแปลงส่วนของผู้ถือหุ้นรวม

  สรุปงบกำไรขาดทุนของบริษัท ควอลิตี้ เฮ้าส์ จำกัด (มหาชน) และบริษัทย่อย

  -------------------------------------------- -------- ------- -------- ------- -------- -------
  รายการ                                       31               31               31       
                                               ธันวาคม           ธันวาคม           ธันวาคม   
                                               2548             2549             2550     

                                               ล้านบาท   %       ล้านบาท   %       ล้านบาท   %

  รายได้จากการขาย                               6,842    85.1    8,099    72.9    9,058    85.6

  รายได้จากค่าเช่าพื้นที่และค่าบริการ                   1,062    13.2    1,394    12.5    1,188    11.2

  ส่วนแบ่งผลขาดทุนจากเงินลงทุนตามวิธีส่วนได้เสีย         -        -       -        -       217      2.1

  รายได้อื่น                                      138      1.7     1,622    14.6    117      1.1

  รายได้รวม                                     8,042    100.0   11,115   100.0   10,580   100.0

  ต้นทุนขาย                                      5,663    70.4    7,163    64.5    7,289    68.9

  ค่าใช้จ่ายในการขายและบริหาร                      1,315    16.3    1,576    14.2    1,624    15.3

  ภาษีมูลค่าเพิ่ม ภาษีธุรกิจเฉพาะ และเงินเพิ่ม            29       0.4     -        -       -        -

  ค่าเผื่อหนี้สินที่อาจเกิดขึ้นจากคดีฟ้องร้อง                37       0.5     17       0.1     1        -

  ค่าเผื่อค่าใช้จ่ายจากการรับประกันกำไรสุทธิของโครงการ   -        -       72       0.6     52       0.5

  ส่วนแบ่งผลขาดทุนจากเงินลงทุนตามวิธีส่วนได้เสีย         -        -       60       0.5     -        -

  ดอกเบี้ยจ่าย                                    108      1.3     294      2.7     144      1.4

  ภาษีเงินได้นิติบุคคล                               67       0.8     927      8.3     404      3.8

  กำไรสุทธิ                                      823      10.2    1,006    9.1     1,066    10.1
  -------------------------------------------- -------- ------- -------- ------- -------- -------

หมายเหตุ : *งบการเงินรวมสำหรับปี 2549
ได้มีการปรับปรุงย้อนหลังจึงส่งผลให้ตัวเลขหรืออัตราส่วนทางการเงินที่นำมาแสดงนี้ไม่ตรงกับปี
2549 เนื่องจากบริษัทร่วมที่บริษัทได้ลงทุนไว้และบันทึกรายได้ตามวิธีส่วนได้เสีย คือ
บมจ.โฮมโปรดักส์ เซ็นเตอร์ ได้มีการปรับย้อนหลังงบการเงินปี 2549
เนื่องจากได้บันทึกส่วนลดจากการซื้อสินค้าในงบกำไรขาดทุนปีก่อนสูงเกินไป
ซึ่งการปรับปรุงรายการดังกล่าวมีผลกระทบต่องบดุลและงบกำไรขาดทุนรวมของบริษัทในปี 2549
โดยทำให้งบกำไรขาดทุนรวมมีกำไรสุทธิลดลงเป็นจำนวนเงิน 1.7 ล้านบาท(0.0003 บาทต่อหุ้น)
และผลสะสมของรายการปรับปรุงดังกล่าวได้แสดงอยู่ในงบแสดงการเปลี่ยนแปลงส่วนของผู้ถือหุ้นรวม

  สรุปงบกระแสเงินสดของบริษัท ควอลิตี้ เฮ้าส์ จำกัด (มหาชน) และบริษัทย่อย

(หน่วย : ล้านบาท)

  ------------------------------------ ----------- --------- -------------
  กระแสเงินสด                           ปี 2548      ปี 2549    ปี 2550

  เงินสดสุทธิที่ได้มา (ใช้ไปใน)               169         281       (2,669)
  กิจกรรมดำเนินงาน                                             

  เงินสดสุทธิที่ได้มา (ใช้ไปใน) กิจกรรมลงทุน    (2,201)     1,093     (581)

  เงินสดสุทธิที่ได้มา (ใช้ไปใน) กิจกรรมจัดหาเงิน 2,264       (1,874)   3,147

  เงินสดและเงินฝากธนาคาร ณ วันสิ้นงวด       1,035       535       432
  ------------------------------------ ----------- --------- -------------

(3) อัตราส่วนทางการเงิน

  อัตราส่วนทางการเงิน บริษัท ควอลิตี้ เฮ้าส์ จำกัด (มหาชน) และบริษัทย่อย

  ----------------------------------- ------------ ------------ ------------
  อัตราส่วนทางการเงิน                    31 ธ.ค. 2548 31 ธ.ค.      31 ธ.ค. 2550
                                                   2549*        

  อัตราส่วนสภาพคล่อง                                               

  อัตราส่วนสภาพคล่อง (เท่า)               1.38         1.07         0.94

  อัตราส่วนสภาพคล่องหมุนเร็ว (เท่า)         0.23         0.16         0.09

  อัตราส่วนสภาพคล่องกระแสเงินสด (เท่า)     0.03         0.05         (0.39)

  อัตราส่วนหมุนเวียนลูกหนี้การค้า (เท่า)       62.86        236.27       275.83

  ระยะเวลาเก็บหนี้เฉลี่ย (วัน)              6            2            2

  อัตราส่วนหมุนเวียนสินค้าคงเหลือ (เท่า)      0.87         1.14         1.13

  ระยะเวลาขายสินค้าเฉลี่ย (วัน)            415          321          324

  อัตราส่วนหมุนเวียนเจ้าหนี้ (เท่า)           20.98        20.64        15.57

  ระยะเวลาชำระหนี้ (วัน)                 17           18           24

  Cash Cycle (วัน)                     356          305          302

  อัตราส่วนแสดงความสามารถในการหากำไร                              

  อัตรากำไรขั้นต้น (%)                    28.35%       24.55%       28.86%

  อัตรากำไรสุทธิ (%)                     10.24%       9.05%        10.08%

  อัตราผลตอบแทนผู้ถือหุ้น (%)               12.28%       12.95%       12.11%

  อัตราส่วนแสดงประสิทธิภาพในการดำเนินงาน                             

  อัตราผลตอบแทนจากสินทรัพย์ (%)           4.65%        5.08%        4.83%

  อัตราผลตอบแทนจากสินทรัพย์ถาวร (%)       12.38%       13.44%       11.88%

  อัตราการหมุนของสินทรัพย์ (เท่า)           0.45         0.56         0.48

  อัตราส่วนวิเคราะห์นโยบายทางการเงิน                                 

  อัตราส่วนหนี้สินต่อส่วนของผู้ถือหุ้น (เท่า)      1.77         1.37         1.64

  อัตราส่วนความสามารถชำระดอกเบี้ย (เท่า)   0.96         2.83         (2.98)

  อัตราส่วนความสามารถชำระภาระผูกพัน (Cash 0.04         0.01         (0.12)
  basis) (เท่า)                                                  

  อัตราการจ่ายเงินปันผล (%)               45.80%**     64.68***     N.A.
  ----------------------------------- ------------ ------------ ------------

  หมายเหตุ : 1) *งบการเงินรวมสำหรับปี 2549
  ได้มีการปรับปรุงย้อนหลังจึงส่งผลให้ตัวเลขหรืออัตราส่วนทางการเงินที่นำมาแสดงนี้ไม่ตรงกับปี
  2549 เนื่องจากบริษัทร่วมที่บริษัทได้ลงทุนไว้และบันทึกรายได้ตามวิธีส่วนได้เสีย คือ
  บมจ.โฮมโปรดักส์ เซ็นเตอร์ ได้มีการปรับย้อนหลังงบการเงินปี 2549
  เนื่องจากได้บันทึกส่วนลดจากการซื้อสินค้าในงบกำไรขาดทุนปีก่อนสูงเกินไป
  ซึ่งการปรับปรุงรายการดังกล่าวมีผลกระทบต่องบดุลและงบกำไรขาดทุนรวมของบริษัทในปี 2549
  โดยทำให้งบกำไรขาดทุนรวมมีกำไรสุทธิลดลงเป็นจำนวนเงิน 1.7 ล้านบาท(0.0003
  บาทต่อหุ้น)
  และผลสะสมของรายการปรับปรุงดังกล่าวได้แสดงอยู่ในงบแสดงการเปลี่ยนแปลงส่วนของผู้ถือหุ้นรวม

2) ** ที่ประชุมสามัญผู้ถือหุ้นประจำปี ครั้งที่ 1/2549 มีมติอนุมัติให้จ่ายเงินปันผลประจำปี 2548
ในอัตรา0.06 บาทต่อหุ้น

  *** ที่ประชุมสามัญผู้ถือหุ้นประจำปี ครั้งที่ 1/2550 มีมติอนุมัติให้จ่ายเงินปันผลประจำปี 2549
  ในอัตรา0.09บาทต่อหุ้น

  12.2 คำอธิบายและการวิเคราะห์ฐานะทางการเงินและผลการดำเนินงาน

(1) ภาพรวมของการดำเนินงานที่ผ่านมา

ในปี 2550
ภาวะเศรษฐกิจไทยได้รับผลกระทบจากปัจจัยลบหลายด้านไม่ว่าจะเป็นภาวะราคาน้ำมันที่ปรับตัวสูงขึ้น
การปรับตัวสูงขึ้นของวัสดุก่อสร้าง และปัญหาความขัดแย้งทางการเมืองในประเทศ
ซึ่งปัจจัยเหล่านี้ได้ส่งผลกระทบต่อความเชื่อมั่นของผู้บริโภคให้ลดต่ำลงและมีความระมัดระวังการใช้จ่ายมากขึ้น
ส่งผลให้เกิดการชะลอตัวของธุรกิจภาคอสังหาริมทรัพย์โดยรวม
เนื่องจากผู้บริโภคชะลอการตัดสินใจในการซื้อที่อยู่อาศัยออกไป

อย่างไรก็ตามปัจจัยที่มีผลกระทบต่อเศรษฐกิจในประเทศเริ่มส่งสัญญาณบวกในช่วง ไตรมาส 4 ของปี
2550 จากการที่ราคาน้ำมันเริ่มคงที่ อัตราดอกเบี้ยเริ่มคงที่และมีแนวโน้มที่จะปรับตัวลดลง
ส่งผลให้ความเชื่อมั่นของผู้บริโภคเริ่มฟื้นตัวดีขึ้น
ประกอบกับปัญหาทางการเมืองเริ่มคลี่คลายลงและมีความชัดเจนมากขึ้น
เมื่อผลของการลงประชามติรับร่างรัฐธรรมนูญในวันที่ 19 สิงหาคม 2550
มีเสียงเห็นชอบมากกว่าไม่เห็นชอบ และรัฐบาลได้จัดให้มีการเลือกตั้งแล้วเสร็จเมื่อวันที่ 23
ธันวาคม 2550 รวมทั้งได้มีการจัดตั้งรัฐบาลชุดใหม่แล้วเสร็จเมื่อต้นเดือนกุมภาพันธ์ 2551 ที่ผ่านมา

บริษัทและบริษัทย่อยมีผลการดำเนินงานสำหรับปีสิ้นสุด วันที่ 31 ธันวาคม 2550
ในธุรกิจขายอสังหาริมทรัพย์ดีขึ้น เมื่อเปรียบเทียบกับงวดเดียวกันของปีก่อน
เนื่องจากบริษัทและบริษัทย่อยมียอดขายบ้านจากโครงการคาซ่าวิลล์ และโครงการคาซ่าซิตี้
เพิ่มมากขึ้นจากปีก่อน ซึ่งเป็นบ้านระดับกลาง
โดยบริษัทและบริษัทย่อยสามารถทำกำไรขั้นต้นจากบ้านระดับกลางได้สูงขึ้น
ทั้งนี้เพราะความต้องการบ้านของผู้บริโภคในระดับกลางยังคงมีอยู่สูง
รวมทั้งโครงการบ้านของบริษัทและบริษัทย่อยตั้งอยู่ในทำเลที่ดี
ส่วนธุรกิจให้เช่าอสังหาริมทรัพย์ของบริษัทและบริษัทย่อยนั้นมีรายได้ลดลงเมื่อเปรียบเทียบกับงวดเดียวกันของปีก่อน
ทั้งนี้เพราะบริษัทมีการปิดห้องพักบางส่วนของธุรกิจเซอร์วิส อะพาร์ตเม้นต์
เพื่อปรับปรุงสภาพห้องพักและพื้นที่ส่วนกลางของโครงการให้ดีขึ้น
ประกอบกับภาวะเศรษฐกิจชะลอตัวลง เนื่องจากปัญหาความไม่ชัดเจนของการเมืองภายในประเทศ
ประเทศไทยมีข้อจำกัดของเงินลงทุนจากชาวต่างประเทศ
อันเป็นผลกระทบจากการแก้ไขกฎหมายการประกอบธุรกิจของคนต่างด้าวในประเทศไทยที่ยังไม่แล้วเสร็จ
และมาตรการของธนาคารแห่งประเทศไทยในการกันเงินสำรองร้อยละ 30
สำหรับเงินลงทุนที่ไม่เป็นไปตามกฎเกณฑ์ของธนาคารแห่งประเทศไทย
จึงส่งผลทำให้การลงทุนจากต่างประเทศชะลอตัวลงด้วย
จึงส่งผลให้นักธุรกิจเดินทางเข้ามาประกอบธุระกรรมในประเทศไทยลดน้อยลง
นอกจากนี้รายได้จากอาคารสำนักงานให้เช่าลดลง
เนื่องจากบริษัทและบริษัทย่อยไม่มีรายได้ค่าเช่าพื้นที่อาคารสำนักงานและค่าบริการที่เกี่ยวข้องของโครงการคิวเฮ้าส์
เพลินจิตและโครงการคิวเฮ้าส์ ลุมพินี ซึ่งได้เป็นของกองทุนรวมอสังหาริมทรัพย์ควอลิตี้ เฮ้าส์
(“กองทุนฯ”) จากการที่บริษัทและบริษัทย่อยได้ให้สิทธิการเช่าโครงการ
และจำหน่ายโครงการดังกล่าวตามลำดับเข้ากองทุนฯ

โดยในปี 2550 บริษัทและบริษัทย่อยมีรายได้จากธุรกิจหลักรวม 10,246.3 ล้านบาท เพิ่มขึ้นจำนวน
753.1 ล้านบาท หรือเพิ่มขึ้นร้อยละ 7.9 ขณะที่มีต้นทุนขายรวม 7,289.1 ล้านบาท เพิ่มขึ้นจำนวน
126.1 ล้านบาท หรือเพิ่มขึ้นร้อยละ 1.8 และมีกำไรสุทธิในปี 2550 และปี 2549 จำนวน
1,066.4 ล้านบาท และ 1,006.1 ล้านบาท ตามลำดับ โดยมีอัตรากำไรขั้นต้นในปี 2550 และ ปี
2549 เท่ากับร้อยละ 28.9 และ 24.6 ตามลำดับ

ผลการดำเนินงานที่ผ่านมาของแต่ละกลุ่มธุรกิจ

ผลการดำเนินงานของบริษัทและบริษัทย่อยขึ้นอยู่กับภาวะเศรษฐกิจของประเทศ
โดยสามารถพิจารณาตามประเภทของธุรกิจได้ดังนี้

  (1) รายได้จากการขายและการบริการ

-   ธุรกิจขายบ้านพร้อมที่ดิน

บริษัทและบริษัทย่อยบันทึกการขายบ้านพร้อมที่ดินเป็นรายได้ในงบกำไรขาดทุน
เมื่องานก่อสร้างแล้วเสร็จตามสัญญาและมีการโอนกรรมสิทธิ์ให้แก่ผู้ซื้อหลังจากได้รับชำระจากผู้ซื้อครบถ้วนแล้ว(Completion
method)

ยอดขายของบริษัทและบริษัทย่อยขึ้นอยู่กับภาวการณ์เติบโตของเศรษฐกิจของประเทศ
กำลังซื้อของผู้บริโภคและสภาวะแวดล้อมต่างๆ เช่น อัตราดอกเบี้ย
และภาวการณ์แข่งขันในธุรกิจอสังหาริมทรัพย์ รวมทั้งสภาวะด้านอุปทานที่มีอยู่ในตลาด เป็นต้น
โดยในปี 2550 เศรษฐกิจภายในประเทศยังคงมีการขยายตัวอย่างต่อเนื่อง
รวมทั้งอัตราดอกเบี้ยที่อยู่ในระดับต่ำ ถึงแม้ว่าจะมีการปรับตัวเพิ่มขึ้นในระหว่างปี 2549
และปรับลดลงหนึ่งครั้งในเดือนกรกฎาคมของปี 2550
ซึ่งปัจจัยดังกล่าวข้างต้นมิได้ส่งผลกระทบต่อกำลังซื้อของผู้บริโภคมากนัก
(รายละเอียดตามหัวข้อในส่วน การตลาดและการแข่งขัน)
ส่งผลให้บริษัทมียอดรายได้จากการขายบ้านพร้อมที่ดินในปี 2550 จำนวน 9,057.9 ล้านบาท
เพิ่มขึ้นจากปี 2549 ที่มีรายได้จากการขายบ้านพร้อมที่ดินจำนวนรวม 7,640.9 ล้านบาท
เป็นจำนวนเงิน 1,417.0 ล้านบาท หรือเพิ่มขึ้นร้อยละ 18.5
โดยส่วนใหญ่เป็นการรับรู้รายได้เพิ่มขึ้นจากโครงการที่เปิดใหม่ในระหว่างปี2549-2550
โดยบริษัทและบริษัทย่อยได้เปิดขายบ้านโครงการใหม่ตั้งแต่ปี 2549 ถึงปี 2550 จำนวน 15
โครงการ และได้ปิดโครงการเก่าที่ขายหมดแล้วจำนวน 7 โครงการ
ดังนั้นบริษัทและบริษัทย่อยจึงมีโครงการเพิ่มขึ้นสุทธิจำนวน 8
โครงการส่งผลให้ยอดโอนขายบ้านเพิ่มขึ้น

-   ธุรกิจขายหน่วยในอาคารชุดพักอาศัย

บริษัทและบริษัทย่อยบันทึกการขายหน่วยในอาคารชุดพักอาศัยเป็นรายได้ในงบกำไรขาดทุน
เมื่องานก่อสร้างแล้วเสร็จตามสัญญาและมีการโอนกรรมสิทธิ์ให้แก่ผู้ซื้อหลังจากได้รับชำระจากผู้ซื้อครบถ้วนแล้ว(Completion
method) โดยบริษัทและบริษัทย่อยไม่มีรายได้จากการขายห้องชุดพักอาศัยในปี 2550
หรือลดลงจำนวน 458.0 ล้านบาท หรือลดลงร้อยละ 100 เมื่อเปรียบเทียบกับปี 2549
เนื่องจากบริษัทได้ปิดการขายห้องชุดพักอาศัยของโครงการชะอำลองบีช ที่ตั้งอยู่อำเภอชะอำ
จังหวัดเพชรบุรีในปี 2549
อย่างไรก็ตามบริษัทและบริษัทย่อยกำลังอยู่ระหว่างพัฒนาโครงการห้องชุดพักอาศัยเพื่อขาย 2
โครงการ ซึ่งคาดว่าจะสามารถรับรู้รายได้ในปี 2552 และ 2553
สำหรับสภาพตลาดห้องชุดพักอาศัยเพื่อขายโดยเฉพาะโครงการที่ตั้งอยู่ในทำเลที่ดีใกล้สถานีรถไฟฟ้า
BTS และรถไฟฟ้าใต้ดิน MRTนั้น ยังอยู่ในความต้องการสูง ซึ่งโครงการทั้ง 2
แห่งของบริษัทและบริษัทย่อยตั้งอยู่ใกล้สถานีรถไฟฟ้า BTS

-   ธุรกิจอาคารที่พักอาศัยให้เช่า (เซอร์วิส อะพาร์ตเม้นต์)

จากการที่ผู้เช่าห้องชุดพักอาศัยส่วนใหญ่เป็นชาวต่างประเทศที่เข้ามาทำงานในประเทศไทย ดังนั้น
อัตราการเข้าพักอาศัยของห้องชุดพักอาศัยจึงขึ้นอยู่กับการขยายตัวของเศรษฐกิจในประเทศ
โดยเฉพาะการลงทุนจากต่างประเทศในประเทศไทย ซึ่งในปี 2550
ถึงแม้ว่าเศรษฐกิจไทยจะมีการขยายตัว โดยมีการส่งออกเป็นตัวขับเคลื่อนหลัก
แต่ประเทศไทยก็ยังมีข้อจำกัดของเงินลงทุนจากชาวต่างประเทศ
อันเป็นผลกระทบจากการแก้ไขกฎหมายการประกอบธุรกิจของคนต่างด้าวในประเทศไทยที่ยังไม่แล้วเสร็จ
และมาตรการของธนาคารแห่งประเทศไทยในการกันเงินสำรองร้อยละ 30
สำหรับเงินลงทุนที่ไม่เป็นไปตามกฎเกณฑ์ของธนาคารแห่งประเทศไทย
ประกอบกับความไม่แน่นอนของการเมืองภายในประเทศไทย
ส่งผลให้ชาวต่างชาติชะลอการลงทุนและการดำเนินธุรกรรมในประเทศไทย
ดังนั้นธุรกิจห้องชุดพักอาศัยให้เช่าจึงชะลอตัวลง

ในปี 2550 บริษัทและบริษัทย่อยมีรายไดจากคาเชาพื้นที่ในอาคารพักอาศัยและ
คาบริการที่เกี่ยวของจำนวน 901.0 ล้านบาท ลดลงจํานวน 21.3 ลานบาท หรือลดลงรอยละ
2.3 เมื่อเปรียบเทียบกับงวดเดียวกันของป 2549 เนื่องจากในปี 2550
อัตราการเข้าพักอาศัยของลูกค้าโดยเฉลี่ยลดลง
สืบเนื่องจากการชะลอตัวของเศรษฐกิจและบริษัทได้มีการปรับปรุงซ่อมแซมใหญ่ห้องพักอาศัยบางส่วนของโครงการเซ็นเตอร์
พอยท์ เพชรบุรี โครงการเซ็นเตอร์ พอยท์ สุขุมวิท และโครงการเซ็นเตอร์ พอยท์ สีลม
โดยโครงการเซ็นเตอร์ พอยท์ เพชรบุรี และโครงการเซ็นเตอร์ พอยท์
สุขุมวิทเสร็จสมบูรณ์ในกลางปี 2550 ส่วนโครงการเซ็นเตอร์ พอยท์ สีลม คาดว่าจะแล้วเสร็จต้นปี
2552 ซึ่งส่งผลให้รายได้จากค่าเช่าพื้นที่ในอาคารพักอาศัยและค่าบริการที่เกี่ยวข้องลดลง

-   ธุรกิจอาคารสำนักงานให้เช่า

ถึงแม้ว่าภาวะเศรษฐกิจภายในประเทศไทยจะมีการขยายตัว
แต่ภาคธุรกิจยังคงขาดความเชื่อมั่นในการลงทุนและขยายกิจการ
อันผลสืบเนื่องจากปัญหาทางการเมือง
และรัฐบาลชั่วคราวไม่มีมาตรการที่ชัดเจนในการกระตุ้นภาวะเศรษฐกิจภายในประเทศ
ส่งผลให้ความต้องการพื้นที่อาคารสำนักงานเพิ่มขึ้นในอัตราที่ลดลง
ในขณะที่ปริมาณพื้นที่อาคารสำนักงานให้เช่าใหม่เพิ่มเข้ามาในตลาดไม่มาก ทำให้อัตราการว่างลดลง
ซึ่งส่งผลให้อัตราการเช่าพื้นที่อาคารสำนักงานและอัตราค่าเช่าพื้นที่สูงขึ้น
โดยเฉพาะอาคารสำนักงานเกรดบีที่ตั้งอยู่ใกล้เส้นทางรถไฟฟ้า BTS และรถไฟฟ้าใต้ดิน MRT
ซึ่งจะได้รับความสนใจในการคัดเลือกหรือตัดสินใจเช่าเป็นอันดับแรก โดยในปี 2550
บริษัทมีรายได้จากธุรกิจอาคารสำนักงานให้เช่า จำนวน 287.4 ล้านบาท ลดลงจากปี 2549
ที่มีรายได้จากธุรกิจอาคารสำนักงานให้เช่า จำนวน 472.0 ล้านบาท เป็นจำนวนเงิน 184.6
ล้านบาท หรือลดลงร้อยละ 39.1 เนื่องจากเดือนธันวาคม 2549
บริษัทและบริษัทย่อยได้จำหน่ายอาคารและโอนสิทธิการเช่าที่ดินโครงการคิว เฮ้าส์ ลุมพินี
และให้สิทธิการเช่าอาคารสำนักงานให้เช่าโครงการคิวเฮ้าส์ เพลินจิต เป็นระยะเวลา 30 ปี
แก่กองทุนรวมอสังหาริมทรัพย์ควอลิตี้ เฮ้าส์ ตามรายละเอียดที่ได้กล่าวไว้แล้วในหัวข้อ 3.1
ลักษณะผลิตภัณฑ์หรือบริการ ข้อย่อย จ) ธุรกิจอื่นๆ
จึงส่งผลให้รายได้ค่าเช่าพื้นที่ในอาคารสำนักงานและค่าบริการที่เกี่ยวข้องกับโครงการนี้ลดลงในปี
2550

  (2) รายได้อื่น

ในปี 2550 รายได้อื่นลดลงจำนวน 1,287.7 ล้านบาท หรือลดลงร้อยละ 79.4 เนื่องจาก

(ก) ปี 2550 บริษัทและบริษัทย่อยไม่มีกำไรจากการขายอาคารและโอนสิทธิการเช่าที่ดิน
ทั้งนี้เพราะบริษัทและบริษัทย่อยไม่มีการจำหน่ายอาคารหรือโอนสิทธิการเช่าเข้ากองทุนรวมอสังหาริมทรัพย์จึงทำให้กำไรส่วนนี้ลดลงจำนวน
1,516.0 ล้านบาทหรือลดลงร้อยละ 100 เมื่อเปรียบเทียบกับปี 2549
ตามรายละเอียดที่ได้กล่าวไว้แล้วในหัวข้อ 3.1 ลักษณะผลิตภัณฑ์หรือบริการ ข้อย่อย จ) ธุรกิจอื่นๆ

(ข) ปี 2550
บริษัทมีรายได้จากส่วนแบ่งกำไร(ขาดทุน)จากเงินลงทุนตามวิธีส่วนได้เสียเพิ่มขึ้นจำนวน 276.7
ล้านบาท หรือเพิ่มขึ้นร้อยละ 461.9 เมื่อเปรียบเทียบกับงวดเดียวกันของปี 2549 โดยที่ในปี 2550
บริษัทร่วม 4 แห่ง มีส่วนแบ่งกำไร(ขาดทุน)ตามวิธีส่วนได้เสีย ดังนี้คือ ส่วนแบ่งกำไรจากบริษัท
โฮมโปรดักส์ เซ็นเตอร์ จำกัด (มหาชน) เพิ่มขึ้นจำนวน 24.2 ล้านบาท ส่วนแบ่งขาดทุนของบริษัท
ควอลิตี้ คอนสตรัคชั่น โปรดัคส์ จำกัด (มหาชน) เพิ่มขึ้นจำนวน 8.3 ล้านบาท
มีส่วนแบ่งผลกำไรจากธนาคารแลนด์ แอนด์ เฮ้าส์ เพื่อรายย่อย จำกัด (มหาชน) เพิ่มขึ้นจำนวน
191.4 ล้านบาท และมีส่วนแบ่งกำไรของกองทุนรวมอสังหาริมทรัพย์ควอลิตี้ เฮ้าส์เพิ่มขึ้นจำนวน
69.4 ล้านบาทเมื่อเปรียบเทียบกับงวดเดียวกันของปี 2549

(ค) บริษัทและบริษัทย่อยมีรายได้อื่นๆส่วนที่เหลือเพิ่มขึ้นจำนวน 11.4 ล้านบาทหรือเพิ่มขึ้นร้อยละ
10.8 เมื่อเปรียบเทียบกับปี 2549
เนื่องจากบริษัทย่อยได้บันทึกประมาณการต้นทุนค่าก่อสร้างอาคารค้างจ่ายสูงไปในปี 2549
ดังนั้นบริษัทย่อยจึงได้บันทึกลดต้นทุนค่าก่อสร้างอาคารโครงการคิวเฮ้าส์
ลุมพินีลงและบันทึกเป็นรายได้อื่นจำนวน 40.0 ล้านบาท

(3) ต้นทุนขายและค่าใช้จ่ายในการขายและบริหาร

ในปี 2550 ต้นทุนขายของบริษัทและบริษัทย่อยร้อยละ 89.5 ของต้นทุนทั้งหมด
เป็นต้นทุนในการประกอบธุรกิจขายบ้านพร้อมที่ดิน
โดยต้นทุนการขายบ้านพร้อมที่ดินและขายหน่วยในอาคารชุดพักอาศัยในปี 2550 และ 2549 มีจำนวน
6,527.4 ล้านบาท และ 6,247.7 ล้านบาท ตามลำดับ

อัตรากำไรขั้นต้นจากการดำเนินธุรกิจขายบ้านพร้อมที่ดิน ธุรกิจขายหน่วยในอาคารชุดพักอาศัย
ธุรกิจอาคารที่พักอาศัยให้เช่า และธุรกิจอาคารสำนักงานให้เช่า สำหรับปี 2549 และปี 2550
มีรายละเอียดดังต่อไปนี้

ธุรกิจขายบ้านพร้อมที่ดินปี 2550 บริษัทและบริษัทย่อยมีอัตรากำไรขั้นต้นเพิ่มขึ้น เมื่อเปรียบเทียบกับปี
2549 เนื่องจากในปี 2549 บริษัทได้เร่งโอนขายบ้านพร้อมที่ดินเพื่อปิดโครงการเก่าที่มีอายุเกินกว่า
5 ปี ซึ่งมีอัตรากำไรขั้นต้นที่ต่ำเป็นจำนวนมาก ขณะที่ในปี 2550
รายได้จากการขายบ้านพร้อมที่ดินมาจากโครงการใหม่ที่เปิดในปี 2549 และปี 2550 โดยในปี
2550 บริษัทและบริษัทย่อยได้มีการเปิดโครงการใหม่เพิ่มขึ้นจำนวน 8 โครงการ
ซึ่งโครงการใหม่นี้มีต้นทุนในการพัฒนาโครงการต่ำกว่าโครงการเก่าในอดีต
โดยเฉพาะต้นทุนดอกเบี้ยจ่ายที่ถูกบันทึกเข้าโครงการ นอกจากนี้
บริษัทและบริษัทย่อยยังมีมาตรการในการควบคุมและบริหารต้นทุนโครงการให้ลดต่ำลง
และลดระยะเวลาในการพัฒนาโครงการให้สั้นลง

ธุรกิจขายหน่วยในอาคารชุดพักอาศัย ปี 2550
บริษัทและบริษัทย่อยไม่มีรายได้จากการขายหน่วยในอาคารชุดพักอาศัย
เนื่องจากบริษัทได้ขายและโอนหน่วยในอาคารชุดพักอาศัยโครงการชะอำลองบีชหมดแล้วในไตรมาส
2 ของปี 2549

ธุรกิจอาคารที่พักอาศัยให้เช่าปี 2550 บริษัทและบริษัทย่อยมีรายได้และอัตรากำไรขั้นต้นลดลง
เนื่องจากปี 2550 อัตราการเข้าพักอาศัยของลูกค้าโดยเฉลี่ยลดลง
สืบเนื่องจากการชะลอตัวของเศรษฐกิจและบริษัทได้มีการปรับปรุงซ่อมแซมใหญ่ห้องพักอาศัยบางส่วน
ตามรายละเอียดที่ได้กล่าวไว้แล้วในหัวข้อ (1) รายได้จากการขายและบริการ ข้อย่อย
ธุรกิจอาคารที่พักอาศัยให้เช่า (เซอร์วิส อะพาร์ตเม้นต์)
ซึ่งส่งผลให้รายได้จากค่าเช่าพื้นที่ในอาคารพักอาศัยและค่าบริการที่เกี่ยวข้องลดลง
ขณะที่โครงการที่ปรับปรุงแล้วเสร็จ ได้แก่ โครงการเซ็นเตอร์ พอยท์ เพชรบุรี
และโครงการเซ็นเตอร์ พอยท์ สุขุมวิท
ซึ่งจะมีการตัดค่าเสื่อมราคาสำหรับสินทรัพย์ใหม่ที่มีการปรับปรุงซ่อมแซมเพิ่มส่งผลให้มีอัตรากำไรขั้นต้นลดลง

ธุรกิจอาคารสำนักงานให้เช่า ปี 2550
บริษัทมีอัตรากำไรขั้นต้นเพิ่มสูงขึ้นเมื่อเปรียบเทียบกับงวดเดียวกันของปี 2549 จากร้อยละ 26
เป็นอัตรากำไรขั้นต้นร้อยละ 42 เนื่องจากในเดือนธันวาคม 2549
บริษัทย่อยของบริษัทได้จำหน่ายอาคารและโอนสิทธิการเช่าที่ดินโครงการคิว เฮ้าส์ ลุมพินี
และบริษัทได้ให้สิทธิการเช่าอาคารสำนักงานให้เช่าโครงการคิวเฮ้าส์ เพลินจิต เป็นระยะเวลา 30
ปี แก่กองทุนรวมอสังหาริมทรัพย์ควอลิตี้ เฮ้าส์ จึงส่งผลให้ต้นทุนค่าเช่าและค่าบริการที่เกี่ยวข้อง
รวมทั้งค่าเสื่อมราคาตามที่ได้กล่าวแล้วข้างต้นลดลงในปี 2550
ส่งผลให้อัตรากำไรขั้นต้นของธุรกิจอาคารสำนักงานให้เช่าของอาคารที่เหลือเฉลี่ยโดยรวมดีขึ้น

ค่าใช้จ่ายในการขายและบริหาร ในปี 2550 บริษัทมีค่าใช้จ่ายในการขายและบริหารเพิ่มขึ้นจากปี
2549 จำนวน 48.0 ล้านบาท หรือเพิ่มขึ้นร้อยละ 3.0
โดยมีภาษีธุรกิจเฉพาะและค่าธรรมเนียมโอนบ้านพร้อมที่ดิน
ห้องชุดพักอาศัยที่เพิ่มขึ้นตามยอดโอนจำนวน 34.3 ล้านบาท
และมียอดภาษีธุรกิจเฉพาะที่เกิดจากการขายอาคารและสิทธิการเช่าที่ดินโครงการคิวเฮ้าส์
ลุมพินีลดลงจำนวน 160.5 ล้านบาท ค่าใช้จ่ายการขายและตลาดเพิ่มขึ้นจำนวน 10.7 ล้านบาท
ค่าใช้จ่ายบริการหลังการขายเพิ่มขึ้นจำนวน 52.8 ล้านบาท
เนื่องจากคาดูแลและซอมแซมสาธารณูปโภคสวนกลางโครงการบานที่เพิ่มขึ้น
และคาใชจายเกี่ยวกับพนักงานเพิ่มขึ้นจํานวน 52.3 ลานบาท
เนื่องจากบริษัทไดมีการบันทึกคาตอบแทนพนักงานเพิ่มขึ้นตามผลประกอบการที่พนักงาน
สามารถปฏิบัติงานไดตามเปาหมายที่บริษัทตั้งไว
และค่าใช้จ่ายสำนักงานและการดำเนินงานอื่นเพิ่มขึ้นจำนวน 58.4 ล้านบาท

ค่าเผื่อค่าใช้จ่ายจากการรับประกันกำไรสุทธิของโครงการ ปี 2550
บริษัทย่อยที่บริษัทถือหุ้นอยู่ร้อยละ 100
ได้ตั้งค่าเผื่อค่าใช้จ่ายจากการรับประกันกำไรสุทธิของโครงการจำนวน 52.2 ล้านบาท
เนื่องจากบริษัทย่อยได้ขายอาคารและโอนสิทธิการเช่าที่ดินโครงการคิวเฮ้าส์ ลุมพินี
ให้แก่กองทุนรวมอสังหาริมทรัพย์ควอลิตี้ เฮ้าส์ (“กองทุนฯ”) เมื่อเดือนธันวาคม 2549
และได้เข้ารับประกันผลกำไรสุทธิของโครงการสำหรับรอบปีบัญชี 2550 ปี 2551 และปี 2552
ต่อกองทุนฯ เป็นจำนวน 435 ล้านบาท 450 ล้านบาท และ 465 ล้านบาท ตามลำดับ โดยในปี
2550
เพื่อความรอบคอบบริษัทย่อยได้ประมาณมูลค่าที่คาดว่าจะเกิดขึ้นของการรับประกันดังกล่าวเพิ่มเติมจากเดิมอีกและได้บันทึกเป็นค่าใช้จ่ายในปี
2550 เป็นจำนวน 70.2 ล้านบาท แต่เนื่องจากบริษัทได้ลงทุนในกองทุนฯ คิดเป็นร้อยละ 25.66
ของมูลค่าหน่วยลงทุนของกองทุนฯ ดังนั้น
บริษัทจึงถือว่าค่าใช้จ่ายในการรับประกันผลกำไรสุทธิของโครงการยังไม่เกิดขึ้นจริงตามสัดส่วนที่บริษัทได้ถือหน่วยลงทุนดังกล่าวจำนวน
18.0 ล้านบาท ซึ่งได้แสดงรวมอยู่ในบัญชีเงินลงทุนในบริษัทร่วมในงบดุล

ค่าเผื่อหนี้สินที่อาจเกิดขึ้นจากคดีฟ้องร้องของปี 2550 ลดลงจำนวน 16.7 ล้านบาท
หรือลดลงร้อยละ 97.1 เมื่อเปรียบเทียบกับปี 2549 เนื่องจากในปี 2550
บริษัทและบริษัทย่อยไม่เกิดคดีฟ้องร้องและเรียกชดเชยความเสียหายจากลูกค้าและเจ้าหนี้
เว้นแต่กรณีที่ลูกค้าห้องชุดพักอาศัยโครงการเซ็นเตอร์ พอยท์ หลังสวน
ฟ้องเรียกร้องค่าเสียหายบริษัทจากการที่บริษัทยกเลิกสัญญาเช่าก่อนกำหนด
ซึ่งบริษัทได้ตั้งสำรองเผื่อหนี้สินที่อาจจะเกิดขึ้นในปี 2550 เป็นจำนวนเงินรวม 0.5 ล้านบาท

  (4) ดอกเบี้ยจ่าย

ดอกเบี้ยจ่ายของปี 2550 ลดลงจากงวดเดียวกันของปี 2549 จำนวน 149.9 ล้านบาท
หรือลดลงร้อยละ 51.1
เนื่องจากบริษัทและบริษัทย่อยได้นำเงินที่ได้รับจากการขายอาคารและโอนสิทธิการเช่าที่ดินโครงการคิวเฮ้าส์
ลุมพินี และให้สิทธิการเช่าอาคารสำนักงานโครงการคิวเฮ้าส์
เพลินจิตไปชำระคืนเงินกู้ยืมแก่สถาบันการเงินในปลายปี 2549 ส่งผลให้ในปี 2550
ดอกเบี้ยจ่ายของบริษัทและบริษัทย่อยลดลง นอกจากนี้ในระหว่างปี 2550
บริษัทและบริษัทย่อยได้มีการบันทึกดอกเบี้ยจ่ายเข้าเป็นต้นทุนโครงการบ้านเพิ่มมากขึ้น
ซึ่งเป็นผลจากการเร่งพัฒนาที่ดินเปล่าที่ซื้อไว้รองรับการขยายตัวของโครงการบ้านในอนาคต

  (5) ผลการดำเนินงาน

ในปี 2550 บริษัทและบริษัทย่อยมีกำไรสุทธิเพิ่มขึ้นจำนวน 60.2 ล้านบาท หรือเพิ่มขึ้นร้อยละ 6.0
เมื่อเปรียบเทียบกับผลการดำเนินงานงวดเดียวกันของปี 2549 ปัจจัยหลักมาจาก

-   บริษัทและบริษัทย่อยมีรายได้จากการขายอสังหาริมทรัพย์
    เพิ่มขึ้นจากการขายบ้านพร้อมที่ดินเพิ่มขึ้น
    และมีอัตรากำไรขั้นต้นของการขายบ้านพร้อมที่ดินถัวเฉลี่ยของปี 2550 เพิ่มขึ้นจากปี 2549
    เป็นร้อยละ 27.9 ขณะที่ปี 2549 เท่ากับร้อยละ 22.4 หรือมีกำไรขั้นต้นของปี 2550
    เพิ่มขึ้นจากงวดเดียวกันของปี 2549 จำนวน 822.2 ล้านบาท ขณะที่ปี 2550
    บริษัทไม่มีรายได้จากการขายห้องชุดพักอาศัย
    จึงส่งผลให้กำไรขั้นต้นจากการขายห้องชุดพักอาศัยลดลงจำนวน 142.9 ล้านบาท
    เนื่องจากบริษัทได้ปิดโครงการชะอำลองบีช ที่ขายหมดในไตรมาส 2 ของปี 2549

-   บริษัทและบริษัทย่อยมีกำไรขั้นต้นจากการให้เช่าอสังหาริมทรัพย์ของปี 2550
    ลดลงจากงวดเดียวกันของปี 2549 จำนวน 52.3 ล้านบาท
    เนื่องจากกำไรขั้นต้นที่มาจากรายได้ค่าเช่าพื้นที่ในอาคารพักอาศัยและค่าบริการที่เกี่ยวข้องลดลงจำนวน
    48.0 ล้านบาท

-   บริษัทมีส่วนแบ่งกำไรจากเงินลงทุนตามวิธีส่วนได้เสีย ในปี 2550 เพิ่มขึ้นจำนวน 276.7
    ล้านบาท เมื่อเปรียบเทียบกับงวดเดียวกันของปี 2549

-   บริษัทและบริษัทย่อยไม่มีกำไรจากการขายทรัพย์สินเข้ากองทุนอสังหาริมทรัพย์ ทำให้ปี 2550
    มีกำไรจากการขายสินทรัพย์ลดลงจำนวน 1,516.0 ล้านบาท

-   บริษัทและบริษัทย่อยมีดอกเบี้ยจ่ายของปี 2550 ลดลงจำนวน 149.9 ล้านบาท
    บริษัทและบริษัทย่อยมีภาษีเงินได้นิติบุคคลของปี 2550 ลดลงจำนวน 522.6 ล้านบาท

  (6) อัตราผลตอบแทนผู้ถือหุ้น

ปี 2550 ที่ประชุมสามัญผู้ถือหุ้นของบริษัท ครั้งที่ 1/2550 เมื่อวันที่ 18 เมษายน 2550
มีมติให้จ่ายเงินปันผลสำหรับผลการดำเนินงานในปี 2549 ในอัตราหุ้นละ 0.09 บาท
คิดเป็นอัตราการจ่ายเงินปันผลร้อยละ 64.7 ของกำไรสุทธิจากการดำเนินงานในปี 2549
รวมเป็นเงินปันผลจ่ายจำนวน 651.8 ล้านบาท ซึ่งได้จ่ายเงินปันผลแล้วเมื่อวันที่ 16 พฤษภาคม
2550 และในปี 2550 บริษัทและบริษัทย่อยมีอัตราผลตอบแทนต่อส่วนของผู้ถือหุ้น (ROE)
เท่ากับร้อยละ 12.1

  (ค) ฐานะทางการเงิน

  (1) สินทรัพย์

บริษัทและบริษัทย่อยมีสินทรัพย์รวม ณ วันที่ 31 ธันวาคม 2549 และ 2550 เท่ากับ 20,304.9
ล้านบาท และ 23,857.7 ล้านบาท ตามลำดับ เพิ่มขึ้นเป็นจำนวน 3,552.8 ล้านบาท
หรือเพิ่มขึ้นร้อยละ 17.5 เมื่อเปรียบเทียบกับปี 2549
ซึ่งปัจจัยหลักมาจากการที่บริษัทและบริษัทย่อยได้ซื้อที่ดินและลงทุนในค่าพัฒนาโครงการบ้านเพิ่มขึ้นสุทธิ
3,325.9 ล้านบาท
เพื่อรองรับการขยายตัวของยอดขายโครงการบ้านและห้องชุดที่พักอาศัยเพื่อขายในอนาคต
โดยรายละเอียดสินทรัพย์ที่สำคัญ ประกอบด้วย

สินทรัพย์หมุนเวียน ที่สำคัญ ได้แก่

  - เงินสดและรายการเทียบเท่าเงินสด

บริษัทและบริษัทย่อยมีนโยบายในการถือเงินสดเท่าที่จำเป็นโดยมีเงินสด ณ สิ้นปี 2549 และปี 2550
จำนวน 535.2 ล้านบาท และ 432.1 ล้านบาท ตามลำดับ
โดยมีเงินสดและรายการเทียบเท่าเงินสด ณ สิ้นปี 2550 ลดลงจำนวน 103.1 ล้านบาท
หรือลดลงร้อยละ 19.3 เมื่อเปรียบเทียบกับปี 2549 เนื่องจาก ณ สิ้นปี 2550
บริษัทได้นำเงินสดบางส่วนไปชำระคืนเงินกู้ยืมธนาคารและสถาบันการเงิน

-   เงินลงทุนชั่วคราว

บริษัทและบริษัทย่อยมีนโยบายในการบริหารสภาพคล่อง เงินสด
และเงินฝากธนาคารให้อยู่ในระดับที่เหมาะสมเพียงพอในการใช้เป็นเงินทุนหมุนเวียนของบริษัท
โดยจะนำเงินส่วนที่เกินความต้องการไปชำระคืนเงินกู้ยืมหรือนำไปหาผลตอบแทนที่สูงกว่าเงินฝากธนาคารประเภทบัญชีออมทรัพย์
เช่น ตั๋วสัญญาใช้เงินระยะสั้น เงินฝากระยะสั้นเผื่อเรียก เป็นต้น
ทั้งนี้ขึ้นกับสภาพคล่องในแต่ละช่วงเวลา โดย ณ สิ้นปี 2549 และปี 2550
บริษัทคงเหลือเงินลงทุนชั่วคราวจำนวน 395.0 ล้านบาท และ 180.0 ล้านบาท ตามลำดับ
ซึ่งเป็นเงินฝากระยะสั้นเผื่อเรียกที่บริษัทฝากไว้กับธนาคารแลนด์ แอนด์ เฮ้าส์ เพื่อรายย่อย
จำกัด(มหาชน)

  - ลูกหนี้การค้า

ณ สิ้นปี 2549 และปี 2550 บริษัทและบริษัทย่อยมีลูกหนี้การค้าสุทธิ จำนวน 41.7 ล้านบาท และ
30.7 ล้านบาท ตามลำดับ โดยมีรายละเอียดดังนี้

หน่วย : ล้านบาท

ลูกหนี้การค้าส่วนใหญ่เป็นลูกหนี้การค้าที่มาจากธุรกิจการให้เช่าอสังหาริมทรัพย์
ซึ่งสามารถแยกรายละเอียดได้ ดังนี้

หน่วย : ล้านบาท

  ------------------------------------------- -------------- -------------
  รายได้ค่าเช่าและค่าบริการค้างรับ                   ปี 2549         ปี 2550

  ธุรกิจอาคารที่พักอาศัยให้เช่า (เซอร์วิส อะพาร์ตเม้นต์)   28.2           27.3

  ธุรกิจอาคารสำนักงานให้เช่า                       15.4           3.3

  อื่นๆ                                         0.1            0.1

  รวม                                         43.7           30.7

  หัก ค่าเผื่อหนี้สงสัยจะสูญ                          (2.0)          -

  สุทธิ                                         41.7           30.7
  ------------------------------------------- -------------- -------------

รายละเอียดลูกหนี้การค้าแยกตามอายุหนี้ มีดังนี้

หน่วย : ล้านบาท

  ------------------------------------------- -------------- -------------
  ระยะเวลาค้างชำระ                             ปี 2549         ปี 2550

  ธุรกิจการให้เช่าอสังหาริมทรัพย์                                    

  ค้างชำระไม่เกิน 3 เดือน                         39.3           29.8

  ค้างชำระ 3 – 6 เดือน                          2.3            0.8

  ค้างชำระ 6 – 12 เดือน                         -              -
  ------------------------------------------- -------------- -------------

  หน่วย : ล้านบาท

  ------------------------------------------- -------------- -------------
  ระยะเวลาค้างชำระ                             ปี 2549         ปี 2550

  ค้างชำระมากกว่า 12 เดือน                       2.1            0.1

  รวม                                         43.7           30.7

  หัก ค่าเผื่อหนี้สงสัยจะสูญ                          (2.0)          -

  สุทธิ                                         41.7           30.7
  ------------------------------------------- -------------- -------------

 

ในปี 2550
บริษัทและบริษัทย่อยได้มีการจัดประเภทลูกหนี้การค้าและเงินรับล่วงหน้าจากลูกค้าของธุรกิจการขายอสังหาริมทรัพย์ใหม่
โดยไม่มีการบันทึกตั้งบัญชีลูกหนี้ที่ถึงกำหนดโอนและเงินรับล่วงหน้าจากลูกค้า
ซึ่งลูกหนี้ที่ถึงกำหนดชำระ หมายถึง
ลูกหนี้ที่ยังไม่ได้มาดำเนินการโอนและชำระเงินค่าโอนบ้านและที่ดินตามระยะเวลาที่ได้ระบุไว้ในหนังสือจองซื้อบ้านและที่ดิน
กรณีที่ลูกค้าผิดเงื่อนไขในหนังสือจองซื้อบ้านและที่ดิน
บริษัทและบริษัทย่อยจะดำเนินการริบเงินจองดังกล่าว
และนำบ้านและที่ดินแปลงนั้นๆขายให้ลูกค้ารายอื่นต่อไป
โดยบริษัทและบริษัทย่อยไม่มีสิทธิเรียกร้องการรับชำระเงินจองหรือเงินโอนส่วนที่เหลือตามหนังสือจองซื้อบ้านและที่ดินจากลูกค้าแต่อย่างใด
ซึ่งในรอบปีบัญชีที่ผ่านมาจนถึงปี 2549
บริษัทและบริษัทย่อยได้บันทึกรายการดังกล่าวอยู่ในบัญชีลูกหนี้การค้าและเงินรับล่วงหน้าจากลูกค้าในงบดุลด้วย
โดยในปี 2550 บริษัทและบริษัทย่อยได้พิจารณาถึงสิทธิการเรียกร้องการชำระเงินจากลูกค้า
และกรรมสิทธิ์ในบ้านและที่ดินตามที่ได้กล่าวมาแล้วข้างต้น
บริษัทและบริษัทย่อยจึงได้มีการจัดประเภทลูกหนี้การค้าและเงินรับล่วงหน้าจากลูกค้าของธุรกิจการขายอสังหาริมทรัพย์ใหม่
โดยไม่มีการบันทึกตั้งบัญชีลูกหนี้ที่ถึงกำหนดโอนแลเงินรับล่วงหน้าจากลูกค้าในงบดุล
และเพื่อให้สามารถเปรียบเทียบกับปี 2549
จึงได้มีการจัดประเภทลูกหนี้การค้าและเงินรับล่วงหน้าจากลูกค้าในงบดุลใหม่
โดยมิได้มีผลกระทบต่องบกำไรขาดทุน

บริษัทและบริษัทย่อยมีนโยบายให้ลูกค้ามีระยะเวลาในการชำระหนี้ภายใน 30 วัน
และบริษัทและบริษัทย่อยมีหน่วยงานทำหน้าที่เร่งรัดลูกหนี้ค้างชำระเพื่อไม่ให้ลูกค้าค้างชำระค่าเช่าและบริการเกินกว่า
1 เดือน
เมื่อพิจารณาจากตารางลูกหนี้การค้าแยกตามอายุหนี้ข้างต้นจะเห็นว่าสอดคล้องกับนโยบายดังกล่าวข้างต้น
คือ ลูกหนี้ค้างชำระส่วนใหญ่เป็นการค้างชำระไม่เกิน 3 เดือน

  - ที่ดินและงานระหว่างก่อสร้าง-สุทธิ

ที่ดินและงานระหว่างก่อสร้างสุทธิ ณ สิ้นปี 2549 และปี 2550 มีจำนวน 5,464.5 ล้านบาท และ
6,125.1 ล้านบาท ตามลำดับ โดย ณ สิ้นปี 2550 มียอดเพิ่มขึ้นเป็นจำนวนเงิน 660.6 ล้านบาท
เมื่อเปรียบเทียบกับปี 2549 เนื่องจากในปี 2550
บริษัทและบริษัทย่อยได้มีการลงทุนและเร่งการพัฒนาโครงการบ้านและที่ดินเพิ่มขึ้นหลายโครงการ
เพื่อให้เพียงพอต่อยอดขายบ้านและที่ดินที่บริษัทและบริษัทย่อยได้ตั้งเป้าหมายการการเติบโตของรายได้จากการขายอสังหาริมทรัพย์ไว้
ซึ่งสามารถพิจารณาจากการโอนค่าพัฒนาโครงการสำหรับบ้านและที่ดินที่พร้อมเปิดขายจากบัญชีที่ดินและต้นทุนในการพัฒนาโครงการสุทธิ
ที่อยู่ในส่วนของสินทรัพย์ไม่หมุนเวียนขึ้นมาเป็นสินทรัพย์หมุนเวียนในระหว่างปี 2550 เป็นจำนวนเงิน
2,957.2 ล้านบาท ขณะที่ในปี 2549 เป็นจำนวนเงิน 2,492.6 ล้านบาท
และเมื่อเปรียบเทียบสัดส่วนที่ดินและงานระหว่างก่อสร้างสุทธิ ณ สิ้นปี 2549 และปี 2550
กับสินทรัพย์หมุนเวียนคิดเป็นร้อยละ 81.1 และร้อยละ 86.0 ตามลำดับ
ซึ่งที่ดินและงานระหว่างก่อสร้างสุทธิดังกล่าวเป็นสินทรัพย์ที่สามารถสร้างรายได้ให้บริษัทในระยะเวลาประมาณ
1 - 3 ปี ซึ่งขึ้นอยู่กับขนาดของโครงการ

สินทรัพย์ไม่หมุนเวียน ที่สำคัญ ได้แก่

  - เงินลงทุนในบริษัทร่วม

เงินลงทุนในบริษัทร่วมตามวิธีส่วนได้เสีย ณ สิ้นปี 2549 และปี 2550 มีจำนวน 3,231.5 ล้านบาท
และ 3,475.7 ล้านบาท ตามลำดับ เมื่อเปรียบเทียบเงินลงทุนในบริษัทร่วมโดยวิธีราคาทุน
และวิธีส่วนได้เสีย ณ สิ้นปี 2549 และปี 2550 มีรายละเอียดดังตารางต่อไปนี้

  หน่วย: ล้านบาท

  ---------------------------- ---------- ------------ ---------- ------------
  เงินลงทุนในบริษัทร่วม             ปี 2549                  ปี 2550     

                               วิธีราคาทุน   วิธีส่วนได้เสีย   วิธีราคาทุน   วิธีส่วนได้เสีย

  กองทุนรวมอสังหาริมทรัพย์ ควอลิตี้    2,045.1    1,549.1      2,045.1    1,526.5
  เฮ้าส์                                                            

  ธนาคารแลนด์ แอนด์ เฮ้าส์         631.6      414.0        820.6      636.0
  เพื่อรายย่อย จำกัด (มหาชน)                                          

  บมจ.โฮมโปรดักส์ เซ็นเตอร์*       614.6      911.2        613.3      982.2

  บมจ.ควอลิตี้คอนสตรัคชั่นโปรดัคส์     296.6      357.2        296.6      331.0

  รวม                          3,587.9    3,231.5      3,775.6    3,475.7
  ---------------------------- ---------- ------------ ---------- ------------

หมายเหตุ : * บมจ.โฮมโปรดักส์ เซ็นเตอร์ ได้มีการปรับย้อนหลังงบการเงินปี 2549
เนื่องจากได้บันทึกส่วนลดจากการซื้อสินค้าในงบกำไรขาดทุนปีก่อนสูงเกินไป
ซึ่งการปรับปรุงรายการดังกล่าวมีผลกระทบต่องบกำไรขาดทุนรวมของบริษัทในปี 2549
เป็นจำนวนเงินลดลงเท่ากับ 1.7 ล้านบาท(0.0003 บาทต่อหุ้น)
และผลสะสมของรายการปรับปรุงดังกล่าวได้แสดงอยู่ในงบแสดงการเปลี่ยนแปลงส่วนของผู้ถือหุ้นรวม

เงินลงทุนในบริษัทร่วม ณ สิ้นปี 2550 เพิ่มขึ้นจากปี 2549 จำนวน 244.2 ล้านบาท เนื่องจากในปี
2550 บริษัทได้ใช้สิทธิจองซื้อหุ้นสามัญใหม่ของธนาคารแลนด์ แอนด์ เฮ้าส์ เพื่อรายย่อย
จำกัด(มหาชน) จำนวน 1.9 ล้านหุ้น เป็นจำนวนเงิน 188.9 ล้านบาท เพื่อดำรงสัดส่วนการถือหุ้น
โดยได้จ่ายชำระค่าหุ้นดังกล่าวในเดือนมีนาคม 2550
และมีส่วนแบ่งกำไรตามวิธีส่วนได้เสียจากการลงทุนรวมจำนวน 216.8 ล้านบาท
ซึ่งประกอบด้วยส่วนแบ่งกำไรตามวิธีส่วนได้เสียของบมจ.โฮมโปรดักส์ เซ็นเตอร์ จำนวน 145.4
ล้านบาท ส่วนแบ่งขาดทุนตามวิธีส่วนได้เสียของบมจ.ควอลิตี้ คอนสตรัคชั่นโปรดัคส์ จำนวน 27.7
ล้านบาท ส่วนแบ่งกำไรตามวิธีส่วนได้เสียของธนาคารแลนด์ แอนด์ เฮ้าส์ เพื่อรายย่อย จำกัด
(มหาชน) จำนวน 27.3 ล้านบาท
และส่วนแบ่งกำไรตามวิธีส่วนได้เสียของกองทุนรวมอสังหาริมทรัพย์ควอลิตี้ เฮ้าส์ จำนวน 71.8
ล้านบาท

  - เงินลงทุนในบริษัทย่อย

เงินลงทุนในบริษัทย่อยสำหรับงบการเงินเฉพาะกิจของบริษัทตามวิธีราคาทุน ณ สิ้นปี 2549 และปี
2550 มีจำนวน 220.5 ล้านบาท 220.5 ล้านบาท และ 511.5 ล้านบาท ตามลำดับ
ซึ่งมีรายละเอียดประกอบ ดังนี้

หน่วย : ล้านบาท

  ------------------------------------------ -------------- -------------
  เงินลงทุนในบริษัทย่อย                           ปี 2549         ปี 2550

  บจ.คิว.เอช. อินเตอร์เนชั่นแนล                   76.8           76.8

  บจ.เซ็นเตอร์พอยท์ แมเนจเม้นท์                   78.5           78.5

  บจ. คาซ่า วิลล์                               50.0           50.0

  บจ.คิว.เอช. แมเนจเม้นท์                       15.2           306.2

  รวม                                        220.5          511.5
  ------------------------------------------ -------------- -------------

ผลการดำเนินงานของบริษัทย่อยส่วนใหญ่ปรับตัวดีขึ้น โดยในปี 2550 บริษัท เซ็นเตอร์ พอยท์
แมเนจเม้นท์ จำกัด มีกำไรสุทธิจำนวน 34.6 ล้านบาท บริษัท คาซ่า วิลล์ จำกัด
ได้มีการการพัฒนาบ้านเดี่ยวเพื่อขายภายใต้ชื่อโครงการ ”คาซ่าวิลล์”
และบ้านทาวน์เฮ้าส์เพื่อขายภายใต้ชื่อโครงการ “คาซ่าซิตี้” มีกำไรสุทธิจำนวน 457.7 ล้านบาท
บริษัท คิว.เอช. อินเตอร์เนชั่นแนล จำกัด มีกำไรสุทธิจำนวน 37.2 ล้านบาท และบจ.คิว.เอช.
แมเนจเม้นท์มีขาดทุนสุทธิจำนวน 8.7 ล้านบาท

  - เงินลงทุนในบริษัทอื่น

บริษัท คิว.เอช. อินเตอร์เนชั่นแนล (บีวีไอ)
จำกัดซึ่งเป็นบริษัทย่อยของบริษัทย่อยของบริษัทและได้ลงทุนในบริษัท ฮาเบอร์ วิว จำกัด
ในสัดส่วนร้อยละ 14.15 (รายละเอียดตามส่วน ปัจจัยความเสี่ยง ข้อ 1.1.2.
ความเสี่ยงจากการลงทุน การให้กู้ยืมเงิน และการค้ำประกันแก่บริษัทที่เกี่ยวข้อง)

  - ที่ดิน อาคารและอุปกรณ์สุทธิและ สิทธิการเช่าสุทธิ

ที่ดิน อาคารและอุปกรณ์สุทธิและ สิทธิการเช่าสุทธิ ณ สิ้นปี 2549 และปี 2550 มีมูลค่ารวม
4,345.7 ล้านบาท และ 4,624.0 ล้านบาท ตามลำดับ เพิ่มขึ้นจำนวน 278.3
ล้านบาทหรือเพิ่มขึ้นร้อยละ 6.4เมื่อเปรียบเทียบกับสิ้นปี 2549 เนื่องจากในปี 2550
บริษัทได้มีการลงทุนเพิ่ม เพื่อปรับปรุงซ่อมแซมใหญ่อาคารที่พักอาศัยบางโครงการ ได้แก่
โครงการเซ็นตอร์ พอยท์ เพชรบุรี โครงการเซ็นตอร์ พอยท์ สุขุมวิท และโครงการเซ็นเตอร์
พอยท์ สีลม ทั้งนี้ เพื่อให้อยู่ในสภาพดี ทันสมัย สามารถเพิ่มรายได้ และแข่งขันได้ในตลาด
รวมทั้งมีโครงการใหม่ที่อยู่ระหว่างการก่อสร้างเป็นอาคารที่พักอาศัยให้เช่าอีก 1 แห่ง
ตั้งอยู่บนถนนหลังสวน และคาดว่าจะแล้วเสร็จในต้นปี 2552

โดย ณ สิ้นปี 2549 และปี 2550 บริษัทมี ที่ดิน อาคารและอุปกรณ์สุทธิ
ประกอบด้วยอาคารพักอาศัยให้เช่า 8 อาคาร (รวมที่ดินเปล่า 2 แปลง
และอยู่ระหว่างการดำเนินการก่อสร้าง 1 แปลง) อาคารสำนักงานให้เช่า 4 อาคาร
ซึ่งเป็นสินทรัพย์ที่ก่อให้เกิดรายได้ค่าเช่าอย่างสม่ำเสมอในระยะยาว ทั้งนี้ในปี 2549
บริษัทได้ให้สิทธิการเช่าอาคาร ที่ดิน และอุปกรณ์ที่เกี่ยวข้องของโครงการคิวเฮ้าส์
เพลินจิตแก่กองทุนรวมเป็นระยะเวลา 30 ปี และสามารถต่อได้อีก 30 ปี เมื่อวันที่ 8 ธันวาคม
2549

  - ที่ดินและต้นทุนในการพัฒนาโครงการสุทธิ

มูลค่าของที่ดินและต้นทุนในการพัฒนาโครงการสุทธิ ณ สิ้นปี 2549 และปี 2550
มีมูลค่าตามบัญชีสุทธิจำนวน 5,729.3 ล้านบาท และ 8,394.7 ล้านบาท ตามลำดับ
ซึ่งสินทรัพย์ส่วนใหญ่อยู่ระหว่างการดำเนินการพัฒนาเพื่อขาย และมีที่ดินเปล่ารอการพัฒนาบางส่วน
ดังนั้นจึงเป็นสินทรัพย์ที่ยังไม่ก่อให้เกิดรายได้ในขณะที่แสดงอยู่ภายใต้ชื่อนี้
ซึ่งระยะเวลาการพัฒนาและก่อสร้างที่จะสามารถก่อให้เกิดรายได้จะไม่เกิน 1-2 ปี
ซึ่งทั้งนี้จะขึ้นอยู่กับระยะเวลาในการได้รับใบอนุญาตต่างๆในการจัดสรรที่ดินและก่อสร้าง
รวมทั้งขนาดและประเภทโครงการนั้นๆ

โดย ณ สิ้นปี 2549 และปี 2550
บริษัทมีมูลค่าตามบัญชีของที่ดินและต้นทุนในการพัฒนาโครงการสุทธิเพิ่มขึ้นจำนวน 2,665.4 ล้านบาท
หรือ เพิ่มขึ้นร้อยละ 46.5 เมื่อเปรียบเทียบกับสิ้นปี 2549 เนื่องจาก
บริษัทและบริษัทย่อยได้มีการชำระเงินจองและเงินโอนซื้อที่ดินเพื่อพัฒนาโครงการเพิ่มขึ้นจำนวน 11
โครงการ และส่วนที่ซื้อเพิ่มขยายต่อจากที่ดินเดิมของปี 2549 จำนวน 5 โครงการ
ทั้งนี้เพื่อรองรับกับแผนการขยายตัวของยอดขายอสังหาริมทรัพย์ในอนาคตที่บริษัทตั้งเป้าหมายไว้
ซึ่งที่ดินเหล่านี้ส่วนใหญ่เป็นโครงการบ้านและอยู่ระหว่างพัฒนา แต่ยังไม่พร้อมเปิดขายโครงการ
ดังนั้นบริษัทจึงยังไม่สามารถโอนโครงการที่ยังไม่เปิดขายไปเป็นสินทรัพย์หมุนเวียนที่ก่อให้เกิดรายได้
ภายใต้หัวข้อ “ที่ดินและงานระหว่างก่อสร้างสุทธิ”

มูลค่าของที่ดินและงานระหว่างก่อสร้างสุทธิ / ที่ดิน อาคารและอุปกรณ์สุทธิ /
ที่ดินและต้นทุนในการพัฒนาโครงการสุทธิ/ และสิทธิการเช่าสุทธิ ณ สิ้นปี 2549 และปี 2550
มีจำนวนรวม 15,539.5 ล้านบาท และ 19,143.7 ล้านบาท ตามลำดับ
ซึ่งแสดงตามราคาทุนสุทธิหลังจากสำรองเผื่อผลขาดทุนจากการลดลงของมูลค่าโครงการ จำนวน
594.2.0 ล้านบาท และ 539.6 ล้านบาท ตามลำดับ
โดยสำรองเผื่อผลขาดทุนจากการลดลงของมูลค่าโครงการของบริษัทใช้ราคาประเมินมูลค่าสินทรัพย์โดยผู้ประเมินอิสระ

  (2) การให้ความช่วยเหลือทางการเงินแก่บริษัทร่วม และบริษัทที่เกี่ยวข้อง

บริษัทย่อยให้เงินกู้ยืมแก่บริษัท ฮาเบอร์ วิว จำกัด ซึ่งเป็นบริษัทที่เกี่ยวข้อง ณ ปี 2549 และปี
2550 จำนวน 3.5 ล้านบาท และ 3.4 ล้านบาท ตามลำดับ
และบริษัทได้ค้ำประกันเงินกู้ยืมของบริษัท ฮาเบอร์ วิว จำกัดเป็นจำนวนเท่ากับร้อยละ 50
ของภาระหนี้สินที่บริษัท ฮาเบอร์ วิว จำกัดมีอยู่กับธนาคารแห่งหนึ่งประมาณ 4.2
ล้านเหรียญสหรัฐอเมริกา หรือประมาณจำนวน 2.1 ล้านเหรียญสหรัฐอเมริกา
อย่างไรก็ตามแม้ว่าบริษัทดังกล่าวจะได้รับการขยายเวลาชำระหนี้คืน
แต่เพื่อความรอบคอบบริษัทได้ตั้งสำรองค่าเผื่อหนี้สินที่อาจเกิดขึ้นจากการ
ค้ำประกันส่วนหนึ่งเป็นจำนวนเงิน 35.0 ล้านบาท (รายละเอียดตามส่วน ปัจจัยความเสี่ยง ข้อ
1.1.2 ความเสี่ยงจากการลงทุน การให้กู้ยืมเงิน และการค้ำประกันแก่บริษัทที่เกี่ยวข้อง)

  (3) สภาพคล่อง

  กระแสเงินสดจากกิจกรรมต่างๆ ในช่วงที่ผ่านมาเป็นดังนี้

  หน่วย : ล้านบาท

  ----------------------------------------- -------------- --------------
  กระแสเงินสด                                ปี 2549         ปี 2550

  เงินสดสุทธิที่ได้มา (ใช้ไปใน) กิจกรรมดำเนินงาน     281.2          (2,669.3)

  เงินสดสุทธิที่ได้มา (ใช้ไปใน) กิจกรรมลงทุน         1,092.9        (580.8)

  เงินสดสุทธิที่ได้มา (ใช้ไปใน) กิจกรรมจัดหาเงิน      (1,874.3)      3,146.9
  ----------------------------------------- -------------- --------------

ปี 2550 บริษัทและบริษัทย่อยมีกระแสเงินสดสุทธิที่ใช้ไปในกิจการดำเนินงานติดลบจำนวน 2,669.3
ล้านบาท
เนื่องจากบริษัทและบริษัทย่อยได้มีการชำระเงินจองและเงินโอนซื้อที่ดินเพื่อพัฒนาโครงการเพิ่มขึ้นตามที่ได้กล่าวไว้แล้วในหัวข้อ
ที่ดินและต้นทุนในการพัฒนาโครงการสุทธิ

ปี 2550 บริษัทและบริษัทย่อยมีกระแสเงินสดสุทธิใช้ไปในกิจกรรมลงทุนจำนวน 580.8 ล้านบาท
เนื่องจากบริษัทได้ใช้สิทธิจองซื้อหุ้นสามัญใหม่ของธนาคารแลนด์ แอนด์ เฮ้าส์ เพื่อรายย่อย
จำกัด(มหาชน) จำนวน 1.9 ล้านหุ้น เป็นจำนวนเงิน 189.0 ล้านบาท
และบริษัทได้มีการลงทุนเพิ่ม เพื่อปรับปรุงซ่อมแซมใหญ่อาคารที่พักอาศัย
ตามที่ได้กล่าวไว้แล้วในหัวข้อ ที่ดิน อาคารและอุปกรณ์สุทธิ และสิทธิการเช่าสุทธิ

ปี 2550 บริษัทและบริษัทย่อยมีกระแสเงินสดสุทธิที่ได้มาจากกิจกรรมจัดหาเงินจำนวน 3,146.9
ล้านบาท ซึ่งมาจากบริษัทกู้ยืมเงินระยะสั้นจากสถาบันการเงินเพิ่มขึ้นจำนวน 2,406.0 ล้านบาท
จ่ายชำระคืนเงินกู้ยืมระยะยาวสุทธิและหุ้นกู้เป็นจำนวน 752.2 ล้านบาท และ 917.0 ล้านบาท
ตามลำดับ และได้รับเงินจากการออกหุ้นกู้ใหม่จำนวนเงิน 3,000 ล้านบาท
(รายละเอียดได้กล่าวไว้แล้วในหัวข้อ 8. โครงสร้างเงินทุน ข้อย่อย 8.1.3 (ง))ทั้งนี้
เพื่อใช้ในการ ซื้อที่ดินรองรับการขยายตัวของกิจการ
และลงทุนในค่าพัฒนาโครงการบ้านและอาคารสูง
รวมทั้งได้รับเงินเพิ่มทุนจากการใช้สิทธิซื้อหุ้นสามัญของใบสำคัญแสดงสิทธิที่จะซื้อหุ้นสามัญ 4
(QH-W4)
และการใช้สิทธิซื้อหุ้นสามัญของใบสำคัญแสดงสิทธิที่จะซื้อหุ้นสามัญที่เสนอขายให้แก่กรรมการและพนักงานของบริษัทและหรือบริษัทย่อย
ครั้งที่ (ESOP-W 3) เป็นจำนวนเงินรวม 61.9 ล้านบาท
และจ่ายเงินปันผลสำหรับผลประกอบการปี 2549 เป็นจำนวนเงิน 651.8 ล้านบาท เมื่อวันที่ 14
พฤษภาคม 2550

4.  แหล่งที่มาของเงินทุน

 ความเหมาะสมของโครงสร้างเงินทุน

เนื่องจากบริษัทและบริษัทย่อยดำเนินธุรกิจอสังหาริมทรัพย์เพื่อขายและให้เช่า ดังนั้น
บริษัทและบริษัทย่อยจึงมีความต้องการเงินทุน เพื่อใช้ในการดำเนินงานสูง
จึงส่งผลให้ความเหมาะสมของโครงสร้างเงินทุนต้องคำนึงถึงสัดส่วนของเงินทุนจากส่วนของผู้ถือหุ้น
และการกู้ยืม ซึ่งการบริหารจัดการจึงต้องรักษาระดับของสินทรัพย์ หนี้สิน
และส่วนของผู้ถือหุ้นให้สอดคล้องกัน

สินทรัพย์รวมส่วนใหญ่ของบริษัทสามารถก่อให้เกิดรายได้ทั้งในระยะยาวและระยะปานกลาง
ดังนั้นสัดส่วนของหนี้สินระยะยาวและระยะปานกลางต่อหนี้สินทั้งหมด
ควรจะมีมากกว่าสัดส่วนของหนี้สินระยะสั้นต่อหนี้สินทั้งหมด ณ สิ้นปี 2549 และปี 2550
หนี้สินระยะยาวต่อหนี้สินรวมของบริษัทมีสัดส่วนร้อยละ 47.7 และร้อยละ 49.0 ตามลำดับ
และหนี้สินระยะสั้นต่อหนี้สินรวมของบริษัทมีสัดส่วนร้อยละ 52.3 และร้อยละ 51.0 ตามลำดับ
โดยในปี 2550 บริษัทมีสัดส่วนของหนี้สินระยะยาวต่อหนี้สินรวมเพิ่มขึ้นจากปี 2549
เนื่องจากบริษัทและบริษัทย่อยได้มีการลงทุนซื้อที่ดินเปล่าและค่าพัฒนาโครงการบ้าน
รวมทั้งลงทุนค่าก่อสร้างอาคารสูงเพื่อขายและให้เช่า
เพื่อให้เพียงพอต่อการขยายตัวของยอดขายหรือรายได้ใน 1-2 ปีข้างหน้า ดังนั้นปี 2551 ถึงปี
2552
บริษัทและบริษัทย่อยจะลงทุนซื้อที่ดินเปล่าทดแทนเฉพาะโครงการเก่าที่ปิดโครงการลงเป็นส่วนใหญ่
ในขณะที่เงินลงทุนในที่ดินและต้นทุนในการพัฒนาโครงการสุทธิของบริษัทและบริษัทย่อยที่ได้เริ่มพัฒนาตั้งแต่ปี
2549 ถึงปี 2550 จะเริ่มทยอยก่อให้เกิดรายได้ในปี 2551เป็นส่วนใหญ่ ทั้งนี้
เพื่อให้เกิดความเหมาะสมของโครงสร้างเงินทุนของบริษัทและบริษัทย่อยได้ดำเนินการเพิ่มอัตราส่วนหนี้สินระยะยาวต่อหนี้สินรวมให้มากกว่าอัตราส่วนหนี้สินระยะสั้นต่อหนี้สินรวม
โดยบริษัทและบริษัทย่อยได้จัดหาแหล่งเงินทุนระยะยาวหรือหุ้นกู้ระยะยาว
เพื่อชำระคืนเงินกู้ยืมระยะสั้น โดยในเดือนพฤศจิกายน 2550 บริษัทได้ออกหุ้นกู้จำนวน 3,000
ล้านบาท อายุหุ้นกู้ 3 ปี เพื่อนำมาชำระคืนเงินกู้ยืมระยะสั้น และคาดว่าในปี 2551
ก็จะมีการดำเนินการเช่นเดียวกัน

นอกจากนี้ในปี 2551 ใบสำคัญแสดงสิทธิที่จะซื้อหุ้นสามัญ 4(QH-W4) จะหมดอายุลงในเดือนกันยายน
2551 บริษัทคาดว่าจะได้รับเงินจากการใช้สิทธิแปลงสภาพเป็นหุ้นสามัญประมาณ 1,280 ล้านบาท
และอาจจะนำอาคารสำนักงานให้เช่าและอาคารที่พักอาศัยให้เช่าจำหน่ายหรือให้สิทธิการเช่าแก่กองทุนรวมอสังหาริมทรัพย์ควอลิตี้
เฮ้าส์
ซึ่งผลดังกล่าวทั้งหมดจะทำให้สัดส่วนของหนี้สินระยะยาวและระยะปานกลางต่อหนี้สินทั้งหมดมากกว่าสัดส่วนของหนี้สินระยะสั้นต่อหนี้สินทั้งหมด
และจะทำให้บริษัทมีโครงสร้างเงินทุนที่แข็งแกร่งมากขึ้น

ณ สิ้นปี 2549 และปี 2550 บริษัทและบริษัทย่อยมีอัตราหนี้สินรวมต่อส่วนของผู้ถือหุ้นอยู่ ณ 1.37 ต่อ
1 เท่า และ1.64 ต่อ 1 เท่า ตามลำดับ ซึ่ง ณ สิ้นปี 2550
อัตราส่วนหนี้สินต่อส่วนของผู้ถือหุ้นได้เพิ่มขึ้นเป็น 1.64 เท่า ทั้งนี้
เนื่องจากบริษัทและบริษัทย่อยได้มีการกู้ยืมเงินระยะสั้นจากสถาบันการเงินเพิ่มขึ้นจำนวน 2,406.0
ล้านบาท และออกหุ้นกู้ใหม่จำนวน 3,000 ล้านบาท เพื่อใช้ในการ
ซื้อที่ดินและลงทุนในค่าพัฒนาโครงการบ้านและก่อสร้างอาคารสูงเพื่อขายและให้เช่า
เพื่อรองรับการขยายตัวของยอดรายได้และยอดขายในอนาคตตามเป้าหมายที่บริษัทและบริษัทย่อยได้ตั้งไว้
และชำระคืนเงินกู้ยืมบางส่วน ส่งผลให้อัตราส่วนดังกล่าวเพิ่มขึ้น รวมทั้งในปี 2549
บริษัทย่อยที่บริษัทถือหุ้นร้อยละ 100 ได้ขายอาคารและโอนสิทธิการเช่าที่ดิน
และอุปกรณ์ที่เกี่ยวข้องของโครงการคิวเฮ้าส์ ลุมพินีให้แก่กองทุนรวมอสังหาริมทรัพย์ควอลิตี้
เฮ้าส์เป็นจำนวนเงิน 5,086.0 ล้านบาท (หลังหักภาษีมูลค่าเพิ่ม)
และบริษัทได้ให้สิทธิการเช่าอาคาร ที่ดิน และอุปกรณ์ที่เกี่ยวข้องของโครงการคิวเฮ้าส์
เพลินจิตแก่กองทุนรวมเป็นจำนวนเงิน 819.0 ล้านบาท
ซึ่งจำนวนเงินที่ได้รับทั้งหมดได้นำไปชำระคืนเงินกู้ยืม
และส่วนที่เหลือได้นำไปใช้เป็นเงินทุนหมุนเวียน จึงทำให้หนี้สินรวม ณ สิ้นปี 2549 ต่ำกว่า ณ สิ้นปี
2550

  (5) ส่วนของผู้ถือหุ้น

ส่วนของผู้ถือหุ้นของบริษัทและบริษัทย่อย ณ สิ้นปี 2549 และปี 2550 มีจำนวนเท่ากับจำนวน
8,560.5 ล้านบาท และ 9,044.3 ล้านบาท ตามลำดับ โดยปี 2550 เพิ่มขึ้นจากปี 2549 จำนวน
483.8 ล้านบาท หรือเพิ่มขึ้นร้อยละ 5.7 เนื่องจาก

-   บริษัทมียอดกำไรสุทธิสำหรับปี 2550 จำนวน 1,066.3 ล้านบาท

-   บริษัทมีจำนวนเงินที่ได้รับในปี 2550
    จากการใช้สิทธิซื้อหุ้นสามัญของใบสำคัญแสดงสิทธิที่จะซื้อหุ้นสามัญ ครั้งที่ 4 (QH-W4)
    และการใช้สิทธิซื้อหุ้นสามัญของใบสำคัญแสดงสิทธิที่จะซื้อหุ้นสามัญที่เสนอขายให้แก่กรรมการและพนักงานของบริษัท
    และหรือบริษัทย่อย 3 (ESOP-W 3) เป็นจำนวนเงินรวม 61.9 ล้านบาท
    และบริษัทได้นำเงินดังกล่าวไปใช้เป็นเงินทุนหมุนเวียนในการดำเนินงานของบริษัท

-   บริษัทมีส่วนเกินทุน (ส่วนต่ำ) จากการเปลี่ยนแปลงมูลค่าเงินลงทุนเพิ่มขึ้นจำนวน 7.4
    ล้านบาท

-   ในเดือน พฤษภาคม 2550 บริษัทได้จ่ายเงินปันผลเป็นเงินรวม 651.8 ล้านบาท
    จากกำไรสุทธิปี 2549 ตามมติที่ประชุมสามัญผู้ถือหุ้นประจำปี 2550 เมื่อวันที่ 18 เมษายน
    2550

  (6) หนี้สิน

หนี้สินโดยส่วนใหญ่ของบริษัทและบริษัทย่อย ณ สิ้นปี 2550 เป็นเงินกู้ยืมจากธนาคาร สถาบันการเงิน
และหุ้นกู้ คิดเป็นร้อยละ 85.3 ของหนี้สินรวม ซึ่งมีรายละเอียดดังนี้

+------------------------+--------------+-------------------+---------+
|                        |              | (หน่วย: ล้านบาท)    |         |
+========================+==============+===================+=========+
| ประเภทของหนี้            | อัตราดอกเบี้ย   | เงื่อนไขการชำระคืน   | ยอดห    |
|                        |              |                   | นี้คงเหลือ |
+------------------------+--------------+-------------------+---------+
| เงินเบิกเกินบัญชีและเงินก    | 3.           | ชำระคืนตามกำหนดในปี | 4,070.0 |
| ู้ยืมระยะสั้นจากสถาบันการเงิน | 55%-5.95%ต่อปี | 2551              |         |
|                        | , MOR และMLR |                   |         |
|                        | ลบอัตราคงที่    |                   |         |
+------------------------+--------------+-------------------+---------+
| หนี้ที่มีหลักประกัน           |              |                   |         |
+------------------------+--------------+-------------------+---------+
| - โครงการอาคารพักอาศัย   | MLR          | ชำระคืนภายในปี 2561 | 385.0   |
|                        |              |                   |         |
| - โครงการบ้านจัดสรร      |              |                   |         |
+------------------------+--------------+-------------------+---------+
|   •                    | MLR          | ชำระคืนตามระยะเว   | 243.7   |
|   โครงการที่อยู่ระหว่า      | ลบอัตราคงที่    | ลาการโอนกรรมสิทธิ์บ้า |         |
| งการพัฒนาซึ่งก่อให้เกิดรายได้ |              | นพร้อมที่ดินในโครงการ |         |
+------------------------+--------------+-------------------+---------+
|   •                    | MLR          | ชำระคืนตามระยะเว   | 320.4   |
|   โครงการที่ยังไม่ได้ร      | ลบอัตราคงที่    | ลาการโอนกรรมสิทธิ์บ้า |         |
| ับการพัฒนาหรืออยู่ระหว่างการ |              | นพร้อมที่ดินในโครงการ |         |
| พัฒนาแต่ยังไม่ก่อให้เกิดรายได้ |              |                   |         |
+------------------------+--------------+-------------------+---------+
| หนี้ที่ไม่มีหลักประกัน         | ชุดที่ 3 =      | หุ้นกู้ชุดที่ 3          | 499.0   |
|                        | 4.25%ต่อปี คงที่ | ชำระคืนวันที่ 8       |         |
| – หุ้นกู้ ครั้งที่1/2547 จำนวน | 3 ปี          | เมษายน 2551       |         |
| 3 ชุด ชำระแล้ว 2 ชุดในปี   | หลังจากนั้นปีที่ 4 |                   |         |
| 2549 และปี 2550         | เท           |                   |         |
| เป็นจำนวนเงินทั้งสิ้น        | ่ากับอัตราดอกเบ |                   |         |
| 1,501.0 ล้านบาท         | ี้ยเงินฝากประจำ |                   |         |
| คงเหลือจำนวน 1 ชุด คือ    | 12 เดือน บวก  |                   |         |
| ชุดที่ 3 อายุ 4 ปี          | 3% ต่อปี       |                   |         |
|                        | ขั้นต่ำ4.75%ต่อปี |                   |         |
+------------------------+--------------+-------------------+---------+
| - หุ้นกู้ ครั้งที่ 2/2547 (อายุ | ปีที่1-3        | ชำระคืนตามกำหนดวันที่ | 1,000.0 |
| 5 ปี)                   | อัตราดอกเ     | 3 ธันวาคม2552      |         |
|                        | บี้ยคงที่5.1%ต่อปี |                   |         |
|                        |              |                   |         |
|                        | ปีที่ 4-5       |                   |         |
|                        | อัตร          |                   |         |
|                        | าดอกเบี้ยลอยตัว |                   |         |
|                        | (MLR)        |                   |         |
|                        | ล            |                   |         |
|                        | บด้วย0.75%ต่อปี |                   |         |
+------------------------+--------------+-------------------+---------+
| - หุ้นกู้ ครั้งที่1/2548       | ชุดที่ 1 =      |   หุ้นกู้ชุดที่ 1        | 3,000.0 |
|                        | 4.5%ต่อปี      |   ชำระคืนวันที่ 14    |         |
| ชุดที่ 1 อายุ 3 ปี          |              |   กรกฏาคม 2551    |         |
|                        | ชุดที่ 2 ปีที่1-3  |                   |         |
| ชุดที่ 2 อายุ 4 ปี          | = 4.5%ต่อปี    | หุ้นกู้ชุดที่ 2          |         |
|                        |              | ชำระคืนวันที่14       |         |
| ชุดที่ 3 อายุ 5 ปี          | ปีที่ 4 =       | กรกฏาคม 2552      |         |
|                        | 6.0%ต่อปี      |                   |         |
|                        |              | หุ้นกู้ชุดที่ 3          |         |
|                        | ชุดที่ 3 ปีที่ 1-3 | ชำระคืนวันที่14       |         |
|                        | = 4.5%ต่อปี    | กรกฏาคม 2553      |         |
|                        |              |                   |         |
|                        | ปีที่ 4 =       |                   |         |
|                        | 6.0%ต่อปี      |                   |         |
|                        |              |                   |         |
|                        | ปีที่ 5 = 6.75  |                   |         |
|                        | %ต่อปี         |                   |         |
+------------------------+--------------+-------------------+---------+
| -หุ้นกู้ ครั้งที่ 1/2550 (อายุ  | อ            | ชำระคืนตามกำหนดวันที่ | 3,000.0 |
| 3 ปี)                   | ัตราดอกเบี้ยคงที่ | 15 พฤศจิกายน 2553  |         |
|                        | 4.9%ต่อปี      |                   |         |
+------------------------+--------------+-------------------+---------+
| ตั๋วสัญญาใช้เงินระยะยาว     | 4            | ชำระคืนตามกำหนดในปี | 120.0   |
|                        | .25%-4.5%ต่อปี | 2550 และ2551      |         |
+------------------------+--------------+-------------------+---------+
| หนี้สินรวม                |              |                   | 1       |
|                        |              |                   | 2,638.1 |
+------------------------+--------------+-------------------+---------+

บริษัทและบริษัทย่อยได้นำที่ดิน
สิทธิการเช่าพร้อมสิ่งปลูกสร้างที่มีอยู่บนที่ดินและสิทธิการเช่าส่วนใหญ่ไปจดจำนองเป็นประกันเงินกู้ยืมตามสัญญากู้ยืม

ณ สิ้นปี 2549 และปี 2550 บริษัทและบริษัทย่อยมีหนี้สินรวม 11,744.4 ล้านบาท และ 14,813.4
ล้านบาท โดย ณ สิ้นปี 2550 ประกอบด้วยหนี้สินหมุนเวียน 7,557.3 ล้านบาท และหนี้สินระยะยาว
7,256.1 ล้านบาท อัตราส่วนหนี้สินต่อส่วนของผู้ถือหุ้น เท่ากับ 1.64 เท่า ปรับตัวเพิ่มขึ้นจากสิ้นปี
2549 ที่เท่ากับ 1.37 เท่า
ตามที่กล่าวไว้ในรายละเอียดส่วนของหัวข้อความเหมาะสมของโครงสร้างเงินทุน

(7) ภาระผูกพัน

 ณ วันที่ 31 ธันวาคม 2550 บริษัทและบริษัทย่อยมีภาระผูกพันคงเหลืออยู่ดังต่อไปนี้:

- บริษัทและบริษัทย่อยมีภาระผูกพันเกี่ยวกับสัญญาต่าง ๆ ดังนี้ (หน่วย: ล้านบาท)

  ------------------------------------------ --- ------------------------
  สัญญาก่อสร้างโครงการต่าง ๆ                         1,496.0

  สัญญาซื้อที่ดินเพื่อพัฒนาโครงการในอนาคต                 605.9

  สิทธิการเช่าที่ดินและอาคารในอนาคต                    163.5

  สัญญาเช่าอื่น ๆ                                    22.1
  ------------------------------------------ --- ------------------------

-   บริษัทมีภาระผูกพันจากการค้ำประกันเงินกู้ยืมของลูกค้ากับธนาคารแห่งหนึ่งเป็นจำนวนเงินประมาณ
    8.1 ล้านบาท

-   บริษัทมีภาระผูกพันเกี่ยวกับส่วนของเงินลงทุนในบริษัทย่อยแห่งหนึ่งที่ยังไม่ได้กำหนดเรียกชำระเป็นจำนวนเงินประมาณ
    19.2 ล้านบาท

-   บริษัทย่อยแห่งหนึ่งมีภาระผูกพันเกี่ยวกับค่าเช่าอาคารและทรัพย์สินที่เกี่ยวข้องจากกองทุนรวมอสังหาริมทรัพย์และสิทธิเรียกร้องแลนด์แอนด์เฮ้าส์-II
    เป็นจำนวนรวม 214.2 ล้านบาท
    และค่าปรับปรุงสินทรัพย์ที่เช่าและเงินเพิ่มซึ่งผันแปรตามรายได้ที่บริษัทย่อยได้รับจากการบริหารและจัดการในทรัพย์สินที่เช่า

-   บริษัทมีภาระผูกพันเกี่ยวกับการค้ำประกันเงินกู้ยืมของบริษัท ฮาเบอร์ วิว จำกัด
    เป็นจำนวนเท่ากับร้อยละ 50 ของภาระหนี้ที่บริษัทดังกล่าวมีอยู่กับธนาคารแห่งหนึ่ง (ณ วันที่
    31 ธันวาคม 2550
    บริษัทดังกล่าวมียอดหนี้คงค้างกับธนาคารแห่งนั้นตามงบการเงินซึ่งจัดทำโดยฝ่ายบริหารซึ่งยังไม่ได้ตรวจสอบโดยผู้สอบบัญชี
    จำนวน 4.2 ล้านเหรียญสหรัฐอเมริกา)

-   บริษัทมีภาระผูกพันกับธนาคารซึ่งเกี่ยวเนื่องกับการสนับสนุนทางการเงินให้บริษัทย่อยแห่งหนึ่งสำหรับเงินกู้ยืม
    เพื่อใช้ในการพัฒนาโครงการ ซึ่งบริษัทย่อยดังกล่าวมีหนี้สินคงค้างกับธนาคาร ณ วันที่ 31
    ธันวาคม 2550 จำนวน 263.7 ล้านบาท

-   บริษัทย่อยมีหนี้สินที่อาจเกิดขึ้นจากส่วนต่างที่ต่ำกว่าการเข้ารับประกันผลกำไรสุทธิของโครงการคิวเฮ้าส์
    ลุมพินี สำหรับรอบปีบัญชี 2550 ปี 2551 และปี 2552 ต่อกองทุนรวมอสังหาริมทรัพย์ ควอลิตี้
    เฮ้าส์ โดยกำไรสุทธิขั้นต่ำที่เข้ารับประกันอยู่ที่จำนวน 435 ล้านบาท 450 ล้านบาท และ 465
    ล้านบาท ตามลำดับ

ในปี 2549 บริษัทย่อยได้ตั้งสำรองเผื่อค่าใช้จ่ายจากการรับประกันกำไรสุทธิของโครงการจำนวน
97 ล้านบาทไว้ในบัญชีแล้ว ในระหว่างปีปัจจุบัน
บริษัทย่อยได้สอบทานมูลค่าที่คาดว่าจะเกิดขึ้นของค่าใช้จ่ายจากการรับประกันผลกำไรสุทธิดังกล่าวใหม่โดยเปรียบเทียบกับผลประกอบการที่เกิดขึ้นจริงของโครงการ
และได้ตั้งสำรองเผื่อค่าใช้จ่ายดังกล่าวเพิ่มเติมจำนวน 71 ล้านบาท
โดยบริษัทฯบันทึกเป็นค่าใช้จ่ายในงบกำไรขาดทุนสำหรับปีปัจจุบันจำนวน 52 ล้านบาท
(สุทธิจากส่วนที่บริษัทฯถือหน่วยลงทุนในกองทุนดังกล่าวในอัตราร้อยละ 25.66)

- บริษัทและบริษัทย่อยมีที่ดินในโครงการที่ติดภาระจำยอมรวมจำนวนประมาณ 48 ไร่
ซึ่งมูลค่าของที่ดินที่ติดภาระจำยอมดังกล่าวได้รวมเป็นต้นทุนโครงการแล้ว

(2) ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคต

ปัจจัยที่อาจมีผลกระทบต่อธุรกิจอสังหาริมทรัพย์ในอนาคต ได้แก่

(1) แนวโน้มการปรับขึ้นราคาน้ำมันจะส่งผลให้ระดับราคาสินค้าอุปโภคบริโภค
    และอัตราเงินเฟ้อเพิ่มสูงขึ้น ทำให้กำลังซื้อสินค้าอุปโภคบริโภค
    ตลอดจนการซื้ออสังหาริมทรัพย์และกำลังในการผ่อนชำระเงินกู้ยืมลดลง

(2) การเพิ่มขึ้นของราคาวัสดุก่อสร้างและต้นทุนการพัฒนาโครงการอื่น
    ซึ่งเป็นผลมาจากราคาน้ำมันที่ปรับตัวสูงขึ้น
    จะส่งผลกระทบต่อต้นทุนการก่อสร้างและพัฒนาโครงการที่ต้องเพิ่มสูงขึ้น
    ซึ่งบริษัทและบริษัทย่อยอาจไม่สามารถปรับราคาสินค้าให้เพิ่มสูงขึ้นเท่ากับต้นทุนค่าก่อสร้างที่เพิ่มสูงขึ้นได้
    ถ้าหากภาวการณ์แข่งขันในธุรกิจอสังหาริมทรัพย์มีการแข่งขันมากขึ้น

(3) จากแนวโน้มระดับราคาน้ำมันในตลาดโลกที่มีความผันผวนและมีการปรับตัวสูงขึ้น
    อาจส่งผลกระทบต่อการขยายตัวทางเศรษฐกิจในประเทศไทยอาจชะลอตัวลง
    ปัจจัยดังกล่าวอาจจะส่งผลกระทบต่อยอดรายได้จากธุรกิจบ้านจัดสรรในปี 2551 อย่างไรก็ตาม
    บริษัทเชื่อว่าระดับราคาน้ำมันที่สูงขึ้นจะส่งผลต่อต้นทุน ค่าก่อสร้างไม่มากนัก

ถึงแม้ว่าจะมีปัจจัยที่อาจจะกระทบต่อผลการดำเนินงานบริษัทและบริทย่อยดังกล่าวข้างต้น
บริษัทและบริษัทย่อยยังคาดว่าผลการดำเนินงานในธุรกิจขายอสังหาริมทรัพย์และธุรกิจอสังหาริมทรัพย์ให้เช่าของบริษัทและบริษัทย่อยโดยรวมสำหรับปี
2551 และอนาคต ยังคงมีแนวโน้มที่ดี โดยบริษัทยังคงใช้นโยบายการดำเนินงานอย่างระมัดระวัง
รอบคอบ มุ่งเน้นคุณภาพของบ้านที่ขาย คุณภาพของการให้บริการแก่ลูกค้า
รวมตลอดถึงการควบคุมต้นทุนการดำเนินงานให้ลดลง การพัฒนากระบวนการทำงานให้มีประสิทธิภาพ
และใช้ระยะเวลาให้สั้นลง นอกจากนี้ บริษัทยังมีการศึกษาและวิจัยความต้องการของลูกค้า
เพื่อให้สามารถเข้าถึงกลุ่มลูกค้าเป้าหมายของบริษัท
รวมทั้งมีนโยบายที่จะปรับโครงสร้างทางการเงินของบริษัทให้เป็นเงินทุนระยะปานกลางและระยะยาว
เพื่อให้เหมาะสมกับลักษณะธุรกิจของบริษัทซึ่งอาศัยแหล่งเงินทุนระยะปานกลางและระยะยาว

  12.3 ค่าตอบแทนของผู้สอบบัญชี

1.  ค่าตอบแทนจากการสอบบัญชี (Audit Fee)

บริษัทและบริษัทย่อยจ่ายค่าตอบแทนการสอบบัญชี ให้แก่ผู้สอบบัญชีของบริษัทและบริษัทย่อยในรอบปี
2549 และปี 2550 เป็นจำนวนเงินรวม 2,320,000 บาท และ 2,560,000 บาท ตามลำดับ
และในปี 2549 บริษัทมีค่าใช้จ่ายอื่นๆ ที่เกี่ยวข้องในการสอบทานหรือตรวจสอบงบการเงินอีกจำนวน
81,265 บาท และสำหรับปี 2550 บริษัทและบริษัทย่อยไม่มีค่าใช้จ่ายอื่นๆ ที่เกี่ยวข้อง

  12.3.2 ค่าบริการอื่น (Non-Audit Fee)

ในปี 2549 และปี 2550 บริษัทไม่มีการใช้บริการอื่นของผู้สอบบัญชี
ดังนั้นจึงไม่ค่าบริการอื่นที่ต้องชำระในรอบปี